cyanic-selkie/wikianc huggingface dataset:
ತಂತ್ರ
ಆಧುನಿಕ ಜಗತ್ತಿನಲ್ಲಿ
"ಕಡಿಮೆಯೆಂದರೆ ಅಗೆಹಾನಂದ ಭಾರತಿಯವರ ಕಾಲದಿಂದಲೂ ಬಹುತೇಕ ಪಾಶ್ಚಿಮಾತ್ಯ ಪಂಡಿತರು ಆಧುನಿಕ ಹಾಗೂ ನವೀನ ಪಾಪ್ ತಂತ್ರದ ಬಗ್ಗೆ ಬಹಳ ಉಗ್ರವಾಗಿ ಟೀಕಿಸಿಕೊಂದು ಬಂದಿದ್ದಾರೆ. ಈ 'ಕ್ಯಾಲಿಫೋರ್ನಿಯಾ ತಂತ್ರ', ಜಾರ್ಜ್ ಫ್ಯೂಯೆರ್ಸ್ಟೀನ್ ಕೂಗುವಂತೆ, 'ತಾಂತ್ರಿಕ ಪಥದ ಮಹಾನ್ ತಪ್ಪು ತಿಳುವಳಿಕೆಯ ಮೇಲೆ ಆಧಾರವಾಗಿದೆ. ಅವರ ಮುಖ್ಯ ತಪ್ಪೆಂದರೆ ತಾಂತ್ರಿಕ ಆನಂದದ ಬಗ್ಗೆ ಗಲಿಬಿಲಿ ಹೊಂದಿರುವುದು... ಅದನ್ನು ಮಾಮೂಲು ಉನ್ನತ್ತತೆಯ ಸಂತೋಷಕ್ಕೆ ಹೋಲಿಸಿರುವುದು'ಎನ್ನುವರವರು." ಅರ್ಬನ್ ಮುಂದುವರಿಯುತ್ತಾ ಅವರು ಆ ವಿಧವನ್ನು "ತಪ್ಪು" ಅಧವಾ "ಸುಳ್ಳು" ಎಂದು ಹೇಳಲಾರರು, ಆದರೆ "ಸರಳವಾಗಿ ವಿಭಿನ್ನವಾಗಿ ಅರ್ಥೈಸಿಕೊಳ್ಳುವಿಕೆ, ವಿಭಿನ್ನ ಐತಿಹಾಸಿಕ ಪರಿಸ್ಥಿತಿಗಳಲ್ಲಿ" ಎನ್ನುತ್ತಾರೆ.
ಇವನ್ನೂ ಗಮನಿಸಿ
ಲೈಂಗಿಕ ಲೀಲೆ]]
ಕೈಗಾರಿಕಾಕ್ರಾಂತಿ
ಯುರೋಪ ಖಂಡದಲ್ಲಿ ಯಂತ್ರದ ಈ ಚಲನಬಲ ಬಳಸಿ, ಹತ್ತಿಯಿಂದ ದಾರ, ಮತ್ತು ದಾರದಿಂದ ಬಟ್ಟೆ ನೇಯುವ ಕೆಲಸಕ್ಕೆ ಬಳಸಲಾಯಿತು. ಇದು ಮಾನವನ ಶ್ರಮವಿಲ್ಲದೆ ಕಡಿಮೆ ಸಮಯದಲ್ಲಿ ಹೆಚ್ಚು ಬಟ್ಟೆಗಳನ್ನು ತಯ್ಯಾರಿಸಲು ಬಳಸಲಾಯಿತು. ಸ್ಪಿನ್ನಿಂಗ್ ಜೆನ್ನಿ, ನೀರಿನ ಶಕ್ತಿಯಿಂದ ಚಲಿಸುವ ಉಗಿಯಂತ್ರ ಮುಂತಾದವುಗಳಿಂದ ಜವಳಿಕೈಗಾರಿಕೆ ಬೆಳೆಯಿತು.
೧೮೦೦ರಲ್ಲಿ-ಬೋಲ್ಟ ಮತ್ತು ವ್ಯಾಟ್ಸ ಕಂಪನಿಯು ಪ್ರಥಮಬಾರಿಗೆ ೪೯೬ ಉಗಿಯಂತ್ರಗಳನ್ನು ನಿರ್ಮಿಸಿತು. ಮೆಂಚೆಸ್ಟರ್‌ನಲ್ಲಿ ಉಗಿಯಂತ್ರ ಬಳಸಿ, ೫೦ಕ್ಕು ಅಧಿಕ ಬಟ್ಟೆ ತಯ್ಯಾರಿಸುವ ಕಾರ್ಖಾನೆಗಳ ಸ್ಥಾಪನೆಯಾಯಿತು. ಮತ್ತು ಇದರಿಂದ ಇಂಗ್ಲOಡನಲ್ಲಿ ಔದ್ಯೋಗಿಕ ಕ್ರಾಂತಿ ಆರಂಭವಾಯಿತು.
೧೮೧೨-೧೮೨೪ ಅವಧಿಯಲ್ಲಿ- ಹೆಚ್ಚು ಒತ್ತಡದ (double-acting) ಉಗಿಯOತ್ರ ಬಳಸಿ, ಕಬ್ಬಿಣದ ಹಳಿಗಳ ಮೇಲೆ ಓಡುವ ಉಗಿಬಂಡಿಯ ನಿರ್ಮಾಣ ಮತ್ತುಇದರಿಂದ ಅಧಿಕ ಪ್ರಮಾಣದ ಸರಕು ಸಾಗಾಣೆ ಆರಂಭವಾಯಿತು. ಸ್ಟೀಫನ್ಸನ್ ನಿರ್ಮಿತ ಉಗಿಬಂಡಿ ಮಾಂಚೆಸ್ಟರಿನಿಂದ ಅತ್ಯಧಿಕ ಸರಕು ಸಾಮಾನು ಹೊತ್ತು ಲಿವರ್ಪುಲಿಗೆ ಓಡಿತು.
೧೮೩೭ರಲ್ಲಿ-ಆಮೆರಿಕಾ ದೇಶದಲ್ಲಿ (telegraph) ತಂತಿಯಿOದ ಸುದ್ದಿ ತಲುಪಿಸುವ ತಂತ್ರದ ಅವಿಸ್ಕಾರವಾಯಿತು. ಟೆಲಿಗ್ರಾಫ್ ತಂತಿ ಬಳಸಿ ಅತೀ ವೇಗವಾಗಿ ಲಿಖಿತ ಸುದ್ದಿ ಕಳುಹಿಸುವ ಸಾಧನ ಇದಾಗಿತ್ತು. ಉಗಿಬಂಡಿಗಳ ಓಡಾಟಕ್ಕೆ ಟೆಲಿಗ್ರಾಫ್ ತತ್ವ ಬಳಸಲಾಯಿತು. ಇದನ್ನು 'ಬ್ಲಾಕ್ ಮತ್ತು ಕಂಟ್ರೋಲ್' ಎಂದು ಕರೆದರು.
೧೮೨೩ರಲ್ಲಿ- ಮೊದಲಬಾರಿಗೆ ಇಂಗ್ಲೆಂಡಿನಲ್ಲಿ ಸಮುದ್ರದ ಉಪ್ಪು ಬಳಸಿ, ಸೋಡಾ ತಯ್ಯಾರಿಸುವ ಕಾರ್ಖಾನೆ ಸ್ಥಾಪನೆಯಾಯಿತು. [NaCl to Na2CO3]. ಬ್ರಹತ್ ಪ್ರಮಾಣದಲ್ಲಿ ವಾಸಿಂಗ್ ಸೋಡಾ ತಯ್ಯಾರಿಕೆ, ಮತ್ತು ಬಟ್ಟೇ ತಯ್ಯಾರಿಕೆ, ಗಾಜು, ಕಾಗದ ಹಾಗು ನಂತರ ಸಾಬೂನು ತಯ್ಯಾರಿಕೆಯಲ್ಲಿ ಅದರ ಬಳಕೆ, ಮುಂದುವರೆದವು. ಬ್ರಿಟನ್ ದೇಶವು ಜಗತ್ತಿಗೆಲಾ ಸೋಡಾ ಮಾರಾಟಮಾಡಿ ಶ್ರೀಮಂತವಾಯಿತು.
೧೮೪೦ರಲ್ಲಿ- ಲಂಡನ್ ನಗರದಲ್ಲಿ ರಸಗೊಬ್ಬರ ತಯ್ಯಾರಿಸುವ ಕಾರ್ಖಾನೆ ಆರಂಭವಾಯಿತು.
೧೮೬೨ರಲ್ಲಿ ಫ್ರಾನ್ಸ್ ದೇಶದಲ್ಲಿಅಂತರ್ದಹನ ಫೋರ್-ಸ್ಟ್ರೋಕ್ ಪೆಟ್ರೋಲ್-ಇಂಜಿನ್ ಆವಿಸ್ಕಾರವಾಯಿತು.
೧೮೯೫ರಲ್ಲಿ ಡೀಸೆಲ್ ಇಂಜಿನಿನ ಆವಿಸ್ಕಾರ. ಈ ಇಂಜಿನಿನಲ್ಲಿ ಅಂತರ್- ದಹನ ಉಂಟಾಗಲು, ಕಿಡಿ ಬೆಣೆ [ಸ್ಪಾರ್ಕ್- ಪ್ಲಗ್] ಬೇಕಾಗುವುದಿಲ್ಲ. ಸಿಲಿಂಡರಿನಲ್ಲಿಯ ವಾಯು ಮತ್ತು ದಹ್ಯ್ ವಸ್ತು ಅತಿಯಾದ ಒತ್ತಡಕ್ಕೆ ಏರುವುದರಿಂದ ಉರಿಯಲು ಸಹಾಯಕವಾಗುತ್ತದೆ. ಇದರಿಂದ ಸಾಕಷ್ಟು ತಳ್ಳುಬಲ ಉತ್ಪನ್ನವಾಗುತ್ತದೆ.
ವರ್ಗ:ಕೈಗಾರಿಕೆ
ಶರತ್ ಬಾಬು
ಶರತ್ ಬಾಬು ಪ್ರಮುಖ ದಕ್ಷಿಣ ಭಾರತೀಯ ಭಾಷೆಗಳಾದ - ಕನ್ನಡ, ಮಲಯಾಳಂ, ತಮಿಳು ಮತ್ತು ತೆಲುಗಿನಲ್ಲಿ ನಟಿಸಿರುವ ಭಾರತದ ಒಬ್ಬ  ಪ್ರಸಿದ್ಧ ಚಲನಚಿತ್ರ ನಟ. ಅವರು ಚಿತ್ರೋದ್ಯಮದಲ್ಲಿ ಸುಮಾರು ೩೫ ವರ್ಷದಿಂದ ತೊಡಗಿಸಿಕೊಂಡಿದ್ದಾರೆ ಮತ್ತು ೨೦೦ ಕ್ಕಿಂತ ಹೆಚ್ಚು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಹೆಚ್ಚಾಗಿ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡ್ಡಿದ್ದಾರೆ. ತಮ್ಮ ಜೀವಮಾನದಲ್ಲಿ ತೆಲುಗು ಚಿತ್ರಗಳಲ್ಲಿನ ಪಾತ್ರಗಳಿಗಾಗಿ ಆಂಧ್ರ ಪ್ರದೇಶ ಸರ್ಕಾರದಿಂದ ೮ ನಂದಿ ಪ್ರಶಸ್ತಿಗಳ ಸಹಿತ ಅವರು ಅನೇಕ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.
ಉಲ್ಲೇಖಗಳು
ವರ್ಗ:ಭಾರತದ ಚಲನಚಿತ್ರ ನಟರು ವರ್ಗ:ಚಲನಚಿತ್ರ ನಟರು
ವಾಣಿಜ್ಯ(ವ್ಯಾಪಾರ)
ವಾಣಿಜ್ಯ ವೆಂಬುದು  ವಸ್ತುಗಳನ್ನು, ಸೇವೆಗಳನ್ನು ,ಅಥವಾ ಎರಡನ್ನೂ ಉದ್ದೇಶಪೂರ್ವಕವಾಗಿ ವಿನಿಮಯ ಮಾಡಿಕೊಳ್ಳುವಿಕೆಯಾಗಿದೆ. ವಾಣಿಜ್ಯವನ್ನು ವಿಶಾಲ ಅರ್ಥದಲ್ಲಿ ವ್ಯಾಪಾರ ಅಥವಾ ವ್ಯವಹಾರವೆಂದೂ ಕರೆಯಲಾಗುತ್ತದೆ. ವಾಣಿಜ್ಯ-ವಹಿವಾಟು ನಡೆಸುವಂತಹ ಪ್ರದೇಶವನ್ನು ಅದರ ಕಾರ್ಯರೀತಿಯನ್ನು ಮಾರುಕಟ್ಟೆ ಎಂದು ಕರೆಯಲಾಗುವುದು. ವಾಣಿಜ್ಯದ ಮೂಲ ರೂಪ ವಿನಿಮಯವಾಗಿದೆ, ಸರಕುಗಳು ಮತ್ತು ಸೇವೆಗಳ ನೇರ ವಿನಿಮಯ. ಹೀಗೆ, ವಿನಿಮಯವು ಒಂದೆಡೆ ಲೋಹಗಳು, ಬೆಲೆಬಾಳುವ ಲೋಹಗಳು (ಲೋಹದಕಂಬಗಳು, ನಾಣ್ಯಗಳು),ಖರೀದಿಪತ್ರ, ಹಾಗು ಕಾಗದ ರೂಪದ ನಗದನ್ನು ಹೊಂದಿದೆ. ಇವುಗಳ ಬದಲಿಗೆ ಆಧುನಿಕ ವ್ಯಾಪಾರಿಗಳು, ಬಹುಮಟ್ಟಿಗೆ ವಿನಿಮಯ ಮಾಧ್ಯಮದ ಮೂಲಕ ವ್ಯವಹಾರವನ್ನು ನಡೆಸಿದರು, ಉದಾಹರಣೆಗೆ ಹಣ.ಅಥವಾ ನಗದು ಎನ್ನಬಹುದು. ಇದರಿಂದ, ಕೊಂಡುಕೊಳ್ಳುವುದನ್ನು ಮಾರುವುದ ರಿಂದ, ಅಥವಾ ಗಳಿಸುವುದರಿಂದ ಬೇರ್ಪಡಿಸಬಹುದು. ಹಣದ ಅನ್ವೇಷಣೆ (ಹಾಗು ನಂತರ ಖಾತೆಯಲ್ಲಿರುವ ಹಣ, ನೋಟು ಹಾಗು ಹಣದ ರೂಪದಲ್ಲಿರುವ ಇತರ ಪ್ಲಾಸ್ಟಿಕ್ ಕಾರ್ಡ್ ಗಳು (ಕ್ರೆಡಿಟ್ ಕಾರ್ಡ್), ಬಹುಮಟ್ಟಿಗೆ ವಾಣಿಜ್ಯವನ್ನು ಸುಲಭೀಕರಿಸಿ, ಅದನ್ನು ಉತ್ತೇಜಿಸಿತು. ಇಬ್ಬರು ವ್ಯಾಪಾರಿಗಳ ನಡುವಿನ ವ್ಯವಹಾರವನ್ನು ಉಭಯಪಕ್ಷೀಯ ವಾಣಿಜ್ಯವೆಂದು ಕರೆಯಲಾಗುತ್ತದೆ.ಅದೇ ಇಬ್ಬರಿಗಿಂತ ಹೆಚ್ಚಿನ ವ್ಯಾಪಾರಿಗಳ ನಡುವೆ ನಡೆಯುವ ವಾಣಿಜ್ಯವನ್ನು ಬಹುಪಕ್ಷೀಯ ವಾಣಿಜ್ಯವೆಂದು ಕರೆಯಲಾಗುತ್ತದೆ. thumb|right|285px|ಜರ್ಮನಿಯಲ್ಲಿ ವ್ಯಾಪಾರ ಮಾಡುವವರು, 16ನೇ  ಶತಮಾನದ ಅವಧಿಯಲ್ಲಿ. ಕೆಲಸವನ್ನು, ವಿಶಿಷ್ಟಗೊಳಿಸುವ ಹಾಗು ಹಂಚುವ ಕಾರಣದಿಂದ ವ್ಯವಹಾರವು ಮನುಷ್ಯನ ಉಪಯೋಗಕ್ಕಾಗಿ ಅಸ್ತಿತ್ವದಲ್ಲಿದೆ.ಬಹುಪಾಲು ಜನರು ಇತರ ಉತ್ಪನ್ನಗಳನ್ನು ವ್ಯಾಪಾರ ಮಾಡಲು ,ಚಿಕ್ಕಪ್ರಮಾಣದ ಉತ್ಪಾದನೆಯ ಕಡೆ ಗಮನವಹಿಸುತ್ತಾರೆ. ವಾಣಿಜ್ಯವು ಪರಸ್ಪರ ಆಯಾ ಪ್ರದೇಶಗಳ ನಡುವೆ ನಡೆಯುತ್ತದೆ, ಏಕೆಂದರೆ ವಿವಿಧ ಪ್ರದೇಶಗಳು ವ್ಯಾಪಾರ ಮಾಡುವಂತಹ ಸರಕುಗಳ ಉತ್ಪಾದನೆಯಲ್ಲಿ ತುಲನಾತ್ಮಕ ಲಾಭವನ್ನುಹೊಂದಿರುತ್ತವೆ. ಅಥವಾ ಪ್ರದೇಶಗಳ ವಿವಿಧ ವಿಸ್ತೀರ್ಣ ಒಟ್ಟು ಉತ್ಪಾದನೆಯ ಲಾಭವನ್ನು ತಂದುಕೊಡುತ್ತದೆ. ಅದೇ ರೀತಿಯಲ್ಲಿ, ಸ್ಥಳಗಳ ನಡುವೆ ಮಾರುಕಟ್ಟೆ ಬೆಲೆಗಳಲ್ಲಿ ನಡೆಯುವ ವ್ಯಾಪಾರ ಎರಡೂ ಸ್ಥಳಗಳಿಗೂ ಲಾಭದಾಯಕವಾಗಿರುತ್ತದೆ. thumb|right|285px|ಗುದಲಜರದಲ್ಲಿ ಸ್ಯಾನ್ ಜುವನ್ ದೆ ಡಿವೊಸ್ ಮಾರುಕಟ್ಟೆ, ಜಲಿಸ್ಕೊ ಚಿಲ್ಲರೆವ್ಯಾಪಾರವು, ವಸ್ತುಗಳ ಮಾರಾಟವನ್ನು ಅಥವಾ ನಿರ್ದಿಷ್ಟ ಸ್ಥಳದಿಂದ ವ್ಯಾಪಾರದ ಸರಕುಗಳನ್ನು ಕೊಂಡುಕೊಂಡು ವ್ಯಾಪಾರ ಮಾಡುವ ಕ್ರಿಯೆಯನ್ನು ಒಳಗೊಂಡಿರುತ್ತದೆ, ಉದಾಹರಣೆಗೆ ವಿವಿಧ ಸರಕಿನ ಮಳಿಗೆಗಳು, ಬೂಟೀಕ್ ಅಥವಾ ಕಿಯಾಸ್ಕ್, ಅಥವಾ  ಮೇಲ್ (ಅಂಚೆಯ), ಹಾಗು ಚಿಕ್ಕದಾದ ಅಥವಾ ವ್ಯಕ್ತಿಗಳ ಮೂಲಕ ಕೊಂಡುಕೊಳ್ಳುವವನು ನೇರವಾಗಿ ಬಳಸಬಹುದು. ಸಗಟು ವ್ಯಾಪಾರ ಎಂಬುದನ್ನು, ಸರಕು ಅಥವಾ ವಾಣಿಜ್ಯ ಸರಕುಗಳನ್ನು ಚಿಲ್ಲರೆ ವ್ಯಾಪಾರಿಗಳಿಗೆ, ಕೈಗಾರಿಕಾ ,ವ್ಯಾಪಾರಿ ಸಂಬಂಧೀ, ಸಾಂಸ್ಥಿಕ ಅಥವಾ ಇತರ ವೃತ್ತಿಪರ ವ್ಯಾಪಾರದ ಬಳಕೆದಾರರಿಗೆ, ಅಥವಾ ಇತರ ಸಗಟು ವ್ಯಾಪಾರಿಗಳಿಗೆ ಹಾಗು ಇದರಡಿಯಲ್ಲಿ ಬರುವಂತಹ ಸೇವೆಗಳಿಗೆ ಮಾರಾಟಮಾಡುವುದು ಎಂದು ವ್ಯಾಖ್ಯಾನಿಸಲಾಗಿದೆ.
ವಾಣಿಜ್ಯದ ಇತಿಹಾಸ
ವಾಣಿಜ್ಯವು, ಪ್ರಾಗೈತಿಹಾಸಿಕ ಕಾಲದಲ್ಲಿ ಸಂವಹನ ಪ್ರಾರಂಭವಾದಾಗ ಅದರ ಜೊತೆಯಲ್ಲಿಯೇ ಸಂಪರ್ಕದ ಜಾಲವೂ ಹುಟ್ಟಿಕೊಂಡಿತು. ವ್ಯಾಪಾರ,(ಪ್ರಾಚೀನ)ಪ್ರಾಗೈತಿಹಾಸಿಕ ಕಾಲದ ಜನರಿಗೆ ಇದ್ದಂತಹ ಪ್ರಮುಖ ಸೌಲಭ್ಯವಾಗಿದೆ.ಆಧುನಿಕ ಕಾಲದ ಕರನ್ಸಿಯನ್ನು ಕಂಡುಹಿಡಿಯುವ ಮೊದಲು ಆ ಕಾಲದ ಜನ ಸರಕುಗಳನ್ನು ಮತ್ತು ಸೇವೆಗಳನ್ನು ಪರಸ್ಪರ ವಿನಿಮಯ ಮಾಡಿಕೊಳ್ಳುತ್ತಿದ್ದರು. ಪೀಟರ್ ವಾಟ್ ಸನ್, ವಾಣಿಜ್ಯದ ಇತಿಹಾಸವನ್ನು, ಸುಮಾರು 150,000 ವರ್ಷಗಳ ಹಿಂದಿನದ್ದಾಗಿದೆ ಎಂದು ತಿಳಿಸಿದ್ದಾನೆ.
ದಾಖಲಿಸಲ್ಪಟ್ಟ ಮಾನವ ಇತಿಹಾಸದುದ್ದಕ್ಕೂ ವಾಣಿಜ್ಯ ತನ್ನ ಸ್ಥಾನವನ್ನು ಪಡೆದುಕೊಂಡಿದೆ ಎಂದು ನಂಬಲಾಗಿದೆ. ಶಿಲಾಯುಗದ ಸಮಯದಲ್ಲಿ ಖನಿಜದ ಕಾರ್ಗಲ್ಲು ಹಾಗು ಚಕಮಕಿ ಕಲ್ಲುಗಳ ವಿನಿಮಯ ನಡೆಯುತಿತ್ತು ಎಂಬುದಕ್ಕೆ ಪುರಾವೆಗಳಿವೆ. ಆಭರಣಗಳನ್ನು ತಯಾರಿಸಲು ಬಳಸುವ ವಸ್ತುಗಳ ವ್ಯಾಪಾರವನ್ನು ಈಜಿಫ್ಟ್ ನೊಂದಿಗೆ 3000 BC ಯಲ್ಲಿ ಮಾಡಲಾಗುತ್ತಿತ್ತು. ಮೆಸಪಟೋಮಿಯ ನಾಗರಿಕತೆಯಲ್ಲಿದ್ದ ಸುಮೇರಿಯನ್ ಗಳು ಸಿಂಧೂ ಕಣಿವೆಯ ಹರಪ್ಪನ್ ನಾಗರಿಕತೆಯ ಜೊತೆಯಲ್ಲಿ ವ್ಯಾಪಾರ ಮಾಡುತ್ತಿದ್ದಾಗ, ದೂರವ್ಯಾಪ್ತಿಯ ವ್ಯಾಪಾರಿ ಮಾರ್ಗವು ಮೊಟ್ಟ ಮೊದಲ ಬಾರಿಗೆ 3ನೇ ಸಹಸ್ರವರ್ಷ BCಯಲ್ಲಿ ಕಾಣಿಸಿಕೊಂಡಿತು. ಫಿನಿಷಿಯನ್ನರು,ಮೆಡಿಟರೇನಿಯನ್ ಸಮುದ್ರದ ಸುತ್ತ ಪ್ರವಾಸವನ್ನು ಕೈಗೊಳ್ಳುವ ಮೂಲಕ, ಹಾಗು ಕಂಚನ್ನು ತಯಾರಿಸಲು ಬೇಕಾದ ತವರಕ್ಕಾಗಿ ಉತ್ತರದಲ್ಲಿ ಬ್ರಿಟನ್ ಗೆ ಪ್ರವಾಸ ಕೈಗೊಂಡು ಸಮುದ್ರದ ವ್ಯಾಪಾರಿಗಳೆಂದು ಕರೆಯಲ್ಪಟ್ಟಿದ್ದಾರೆ. ಈ ಉದ್ದೇಶಕ್ಕಾಗಿ ಅವರು ವಾಣಿಜ್ಯ ವಸಾಹತುಗಳನ್ನು ಸ್ಥಾಪಿಸಿದರು. ಇವುಗಳನ್ನು ಗ್ರೀಕರು(ಬೃಹತ್ ಡಿಪಾರ್ಟ್ ಮೆಂಟಲ್ ಸ್ಟೋರ್ ) ಎಂಪೋರಿಯವೆಂದು ಕರೆದಿದ್ದಾರೆ. ಗ್ರೀಕ್ ನಾಗರಿಕತೆಯ ಪ್ರಾರಂಭದಿಂದ ರೋಮನ್ ಸಾಮ್ರಾಜ್ಯ 5ನೇ ಶತಮಾನದಲ್ಲಿ ಮುಳುಗುವ ವರೆಗೂ,ಆರ್ಥಿಕವಾಗಿ ಲಾಭದಾಯಕವಾಗಿತ್ತು.ನಂತರ ಈ ವ್ಯಾಪಾರವು ಯುರೋಪಿಗೆ ,ಭಾರತ ಮತ್ತು ಚೀನಾವನ್ನು ಒಳಗೊಂಡಂತೆ ದೂರಪ್ರಾಚ್ಯದಿಂದ, ಬೆಲೆಬಾಳುವ ಸಂಬಾರು ಪದಾರ್ಥಗಳನ್ನು ತಂದುಕೊಡುತ್ತಿತ್ತು. ರೋಮನ್ ವ್ಯಾಪಾರ, ಅದರ ಸಾಮ್ರಾಜ್ಯವನ್ನು ಅಭಿವೃದ್ಧಿಯಾಗುವಂತೆ ಹಾಗು ಅಸ್ತಿತ್ವದಲ್ಲಿರುವಂತೆ ಮಾಡಿತು. ರೋಮನ್ ಸಾಮ್ರಾಜ್ಯವು ಸ್ಥಿರ ಹಾಗು ಸುರಕ್ಷಿತ ಸಾರಿಗೆ ಸಂಪರ್ಕವನ್ನು ನೀಡಿತ್ತು.ಈ ಸಾರಿಗೆ ಸಂಪರ್ಕದಿಂದ ಸರಕುಗಳನ್ನು  ಸಾಗಿಸುತ್ತಿದ್ದ  ಹಡಗುಗಳು ಕಡಲುಗಳ್ಳತನದ ಹೆದರಿಕೆ ಇಲ್ಲದೆಯೇ ಸಾಗುವಂತಾಯಿತು.
ರೋಮನ್ ಸಾಮ್ರಾಜ್ಯದ ಅಂತ್ಯ ಹಾಗು ಕತ್ತಲೆಯುಗ ಪಾಶ್ಚಾತ್ಯ ಸಾಮ್ರಾಜ್ಯದಲ್ಲಿ ಅಭದ್ರತೆಯನ್ನು ಮೂಡಿಸಿತ್ತು.ಅಲ್ಲದೇ ಪಾಶ್ಚಾತ್ಯ ಲೋಕದಲ್ಲಿ ವ್ಯಾಪಾರ ಸಂಪರ್ಕ ಕುಸಿಯುವಂತೆಯೂ ಮಾಡಿತ್ತು. ಆದರೂ, ವಾಣಿಜ್ಯದ ಅಭಿವೃದ್ದಿ ಆಫ್ರಿಕಾ, ಮಧ್ಯಪ್ರಾಚ್ಯ, ಭಾರತ, ಚೀನಾ ಹಾಗು ಆಗ್ನೇಯ ಏಷ್ಯಾ ಮೊದಲಾದ ದೇಶಗಳಲ್ಲಿ ಮುಂದುವರೆಯಿತು. ಕೆಲವು ವ್ಯಾಪಾರಗಳು ಪಶ್ಚಿಮದಲ್ಲಿಯೂ ಕಾಣಿಸಿಕೊಂಡವು; ಉದಾಹರಣೆಗೆ, ರಾಧನೈಟ್ಸ್, ಇದು ಮಧ್ಯಕಾಲೀನದ ಜ್ಯೂಯಿಷ್ ವ್ಯಾಪಾರಿಗಳ ಸಂಘ ಅಥವಾ ಸಂಘಟನೆಯ ಗುಂಪಾಗಿದೆ. (ಪದದ ಸರಿಯಾದ ಅರ್ಥ ಇತಿಹಾಸವನ್ನು) ಇವರು ಯುರೋಪ್ ನಲ್ಲಿ ಕ್ರೈಸ್ತರೊಡನೆ, ಸಮೀಪದಲ್ಲಿದ್ದ ಪ್ರಾಚ್ಯದಲ್ಲಿ ಮುಸಲ್ಮಾನರೊಡನೆ ವ್ಯಾಪಾರವನ್ನು ಮಾಡಿದ್ದರು.
ಸುಯಬ್ ಮತ್ತು ತಲಾಸ್ ಗಳು ಉತ್ತರದಲ್ಲಿ ಪ್ರಮುಖ ಕೇಂದ್ರಗಳೆಂದು ಕರೆಯಲ್ಪಡುವುದರ ಜೊತೆಗೆ ಸಾಗ್ಡಿಯನ್ಸ್ ರು ಆಳುತ್ತಿದ್ದ ಪೂರ್ವ-ಪಶ್ಚಿಮ ವಾಣಿಜ್ಯ ಮಾರ್ಗಗಳನ್ನು 4 ನೇ ಶತಮಾನದ AD ಯ ನಂತರ 8ನೇ ಶತಮಾನದ AD ಯವರೆಗೆ ಸಿಲ್ಕ್ ರೋಡ್ ಎಂದು ಕರೆಯಲಾಗುತ್ತಿತ್ತು. ಇವರುಗಳು ಮಧ್ಯ ಏಷ್ಯಾಕ್ಕೆ ಪ್ರಯಾಣ ಬೆಳೆಸಿದ ತಂಡಗಳಲ್ಲಿ ಪ್ರಮುಖ ವರ್ತಕರಾಗಿದ್ದಾರೆ.
ವಾಸ್ಕೋಡಗಾಮ,ಆಫ್ರಿಕಾ ಭೂಖಂಡದುದ್ದಕ್ಕೂ ನೌಕಾಯಾನ ಕೈಗೊಂಡ ಸಂದರ್ಭದಲ್ಲಿ ಕ್ಯಾಲಿಕಟ್ಅನ್ನು ತಲುಪಿದಾಗ, ಯುರೋಪಿನ ಸಂಬಾರು ಪದಾರ್ಥಗಳ ವ್ಯಾಪಾರವನ್ನು 1498 ರಲ್ಲಿ ಅನ್ವೇಷಿಸಿದ. ಇದಕ್ಕೂ ಮೊದಲು ,ಭಾರತದಿಂದ ಯುರೋಪಿಗೆ ಧಾರಾಳವಾಗಿ ಹರಿದುಹೋಗುತ್ತಿದ್ದ ಸಂಬಾರು ಪದಾರ್ಥಗಳ ರಫ್ತನ್ನು ಇಸ್ಲಾಮ್ ಶಕ್ತಿಗಳು,ಅದರಲ್ಲೂ ವಿಶೇಷವಾಗಿ ಈಜಿಪ್ಟ್ ನಿಯಂತ್ರಿಸುತ್ತಿತ್ತು. ಸಂಬಾರು ಪದಾರ್ಥಗಳ ವ್ಯಾಪಾರವು, ಪ್ರಮುಖ ಆರ್ಥಿಕ ಮಹತ್ವ ಪಡೆದಿದೆ. ಅಲ್ಲದೇ ಇದು ಯುರೋಪಿನಲ್ಲಿ ಪರಿಶೋಧನೆಯ ಅವಧಿ ಯನ್ನು ಉತ್ತೇಜಿಸಲು ಸಹಾಯಮಾಡಿತು. ಸಂಬಾರು ಪದಾರ್ಥಗಳನ್ನು ಯುರೋಪಿಗೆ ಪೂರ್ವ ದೇಶಗಳಿಂದ ತರಲಾಗುತ್ತಿತ್ತು. ಅಲ್ಲದೇ ಇದು ಬೆಲೆಬಾಳುವ ವ್ಯಾಪಾರೀ ಸರಕುಗಳನ್ನು, ಕೆಲವೊಮ್ಮೆ ಚಿನ್ನವನ್ನು ಒಳಗೊಂಡಿರುತ್ತಿತ್ತು.
16ನೇ ಶತಮಾನದಲ್ಲಿ ಹಾಲೆಂಡ್,ವ್ಯಾಪಾರದ ಮೇಲೆ ಯಾವುದೇ ವಿನಿಮಯ ನಿಯಂತ್ರಣಗಳನ್ನು ವಿಧಿಸದೆ ಹಾಗು  ಸರಕುಗಳ ಅನಿರ್ಬಂಧ ಚಟುವಟಿಕೆಯನ್ನು ಸಮರ್ಥಿಸುವ ಮೂಲಕ ಅನಿರ್ಬಂಧ ವಾಣಿಜ್ಯದ ಕೇಂದ್ರವಾಗಿತ್ತು. ಈಸ್ಟ್ ಇಂಡಿಸ್ ನಲ್ಲಿ ವಾಣಿಜ್ಯವು 16 ನೇ ಶತಮಾನದಲ್ಲಿ ಪೋರ್ಚುಗಲ್ ನಿಂದ, 17ನೇ ಶತಮಾನದಲ್ಲಿ ನೆದರಲ್ಯಾಂಡ್ ನಿಂದ, ಹಾಗು 18ನೇ ಶತಮಾನದಲ್ಲಿ  ಬ್ರಿಟಿಷರಿಂದ ಆಡಳಿತದ ನಿಯಂತ್ರಣಕ್ಕೆ ಒಳಪಟ್ಟಿತು. ಸ್ಪ್ಯಾನಿಷ್ ಸಾಮ್ರಾಜ್ಯವು, ಅಟ್ಲಾಂಟಿಕ್ ಮತ್ತು ಫೆಸಿಫಿಕ್ ಸಾಗರದುದ್ದಕ್ಕೂ ಕಾಯಂ ಆದ  ವಾಣಿಜ್ಯ ಸಂಪರ್ಕವನ್ನು ಅಭಿವೃದ್ಧಿಪಡಿಸಿತ್ತು. thumb|right|285px|17ನೇ ಶತಮಾನದಲ್ಲಿ ಡ್ಯಾನ್ ಜಿಗ್ 1776 ರಲ್ಲಿ ಆಡಂ ಸ್ಮಿತ್ ಆನ್ ಇನ್ಕ್ವೇರಿ ಇನ್ ಟು ದಿ ನೇಚರ್ ಅಂಡ್ ಕಾಸಸ್ ಆಫ್ ದಿ ವೆಲ್ತ್ ಆಫ್ ನೇಷನ್ಸ್  ಎಂಬ ಗ್ರಂಥವನ್ನು ಪ್ರಕಟಿಸಿದನು. ಇದು ವಾಣಿಜ್ಯ ಸಿದ್ಧಾಂತವನ್ನು ಟೀಕಿಸಿತು.ಅಲ್ಲದೇ ಆರ್ಥಿಕತೆಯ ವಿಶೇಷ ಪ್ರಜ್ಞೆ  ಯು ರಾಷ್ಟ್ರಕ್ಕೆ ವ್ಯವಹಾರ ಸಂಸ್ಥೆಗಳಷ್ಟೇ ಲಾಭವನ್ನು ತಂದುಕೊಂಡುತ್ತದೆ ಎಂಬುದನ್ನು ತೋರಿಸಿತು. ಈ ಕಾರಣಕ್ಕಾಗಿ ಶ್ರಮಿಕ ಶಕ್ತಿ ವಿತರಣೆಯನ್ನು ಮಾರುಕಟ್ಟೆಯ ವಿಸ್ತೀರ್ಣದ ಆಧಾರದ ಮೇಲೆ  ಸೀಮಿತಗೊಳಿಸಲಾಗಿದೆ. ರಾಷ್ಟ್ರಗಳು ದೊಡ್ಡ ಮಾರುಕಟ್ಟೆಯಲ್ಲಿ ಪ್ರವೇಶ ಪಡೆಯುವುದರಿಂದ ಕಾರ್ಯವನ್ನು ಹೆಚ್ಚು ದಕ್ಷತೆಯಿಂದ ವಿಂಗಡಿಸಬಹುದು. ಅಲ್ಲದೇ ಅದರಿಂದ ಹೆಚ್ಚು ಉತ್ಪಾದಕತೆ ಸಾಧ್ಯವಾಗಬಹುದು ಎಂಬುದನ್ನು ಆತ ಹೇಳಿದನು. ನಿರ್ದಿಷ್ಟ ಉದ್ಯಮದ ಮೇಲೆ ಬಂಡವಾಳ ಹೂಡಿ,ವ್ಯಾಪಾರ ಮಾಡುವಂತಹ ರಾಷ್ಟ್ರಕ್ಕೆ ನಷ್ಟವನ್ನು ಉಂಟು ಮಾಡುವ, ಆಮದು ಹಾಗು ರಫ್ತಿನ "ಮೋಸ"ವನ್ನು ನಿಯಂತ್ರಣ ಮಾಡುವ ಎಲ್ಲಾ ಪುನರ್ವ್ಯವಸ್ಥೆಗಳನ್ನು ತಾನು ಪರಿಗಣಿಸುವುದಾಗಿ ಸ್ಮಿತ್ ಹೇಳಿದನು.
1799 ರಲ್ಲಿ ,ಪ್ರಪಂಚದ ಅತಿ ದೊಡ್ಡ ಕಂಪನಿಯಾಗಿದ್ದ ಡಚ್ ಈಸ್ಟ್ ಇಂಡಿಯ ಕಂಪನಿ, ಪ್ರತಿಸ್ಪರ್ಧಿ ಅನಿರ್ಬಂಧ ವಾಣಿಜ್ಯದ ಆಗಮನದಿಂದ ಬಹುಮಟ್ಟಿಗೆ  ದಿವಾಳಿಯಾಯಿತು. thumb|left|285px|ಟಿಮ್ ಬುಕುಟುವಿನ ಜೊತೆಯಲ್ಲಿ ಬರ್ಬರರ ವ್ಯಾಪಾರ,1853
1817ರಲ್ಲಿ, ಡೇವಿಡ್ ರಿಕಾರ್ಡೊ, ಜೆಮ್ಸ್ ಮಿಲ್ ಹಾಗು ರಾಬರ್ಟ್ ಟೊರೆನ್ಸ್ ಎಂಬುವವರು ತುಲನಾತ್ಮಕ ಪ್ರಯೋಜನವೆಂಬ ಜನಪ್ರಿಯ ಸಿದ್ಧಾಂತದಲ್ಲಿ, ಅನಿರ್ಬಂಧ ವಾಣಿಜ್ಯ ಉದ್ಯಮಕ್ಕೆ ಸಡಿಲತೆಯಲ್ಲೂ ಹಾಗು ಶಕ್ತಿಶಾಲಿಯಾಗಿಯೂ ಲಾಭವನ್ನು ತಂದುಕೊಡುತ್ತದೆ ಎಂಬುದನ್ನು ಸಾಬೀತುಪಡಿಸಿದರು. ಪ್ರಿನ್ಸಿಪಲ್ಸ್ ಆಫ್ ಪಾಲಿಟಿಕಲ್ ಎಕಾನಮಿ ಅಂಡ್ ಟ್ಯಾಕ್ಸೆಷನ್ ಎಂಬ ಪುಸ್ತಕದಲ್ಲಿ ರಿಕಾರ್ಡೊ ಮುಂದುವರೆಸಿದ ಸಿದ್ಧಾಂತ, ಸಾಮಾನ್ಯ ಸಿದ್ಧಾಂತದ(ಸಾಮಾನ್ಯ ಪ್ರಜ್ಞೆಯ) ವಿರುದ್ಧವಾಗಿದೆ ಎಂದೂ ಅರ್ಥಶಾಸ್ತ್ರದಲ್ಲಿ ತಿಳಿಯಲಾಗಿದೆ:
19 ನೇ ಶತಮಾನದ ಮಧ್ಯಭಾಗದಲ್ಲಿ ಅನಿರ್ಬಂಧ ವಾಣಿಜ್ಯದ ಪ್ರಾಬಲ್ಯ, ಪ್ರಧಾನವಾಗಿ ರಾಷ್ಟ್ರೀಯ ಲಾಭವನ್ನು ಆಧರಿಸಿತ್ತು. ಯಾವುದೇ ಪ್ರತ್ಯೇಕ ರಾಷ್ಟ್ರ ಅದರ ಸ್ವಪ್ರಯೋಜನಕ್ಕಾಗಿ ಆಮದಿನ ಮೇಲೆ ಅದರ ಮಿತಿಗಳನ್ನು ಹೇರುವುದರಲ್ಲಿ ಲಾಭವಿದೆಯೇ ಎಂಬುದರ ಮೇಲೆ ಲೆಕ್ಕಚಾರ ಮಾಡಲಾಗುತ್ತಿತ್ತು.
1929 ರಿಂದ 1930ರ ಕೊನೆಯವರೆಗೆ ನಡೆದ ಆರ್ಥಿಕ ಕುಸಿತ ದೊಡ್ಡ ಆರ್ಥಿಕ ಹಾಗು ಕೈಗಾರಿಕಾ ಕುಸಿತ ಎನಿಸಿದೆ. ಈ ಸಮಯದಲ್ಲಿ ,ವಾಣಿಜ್ಯ ಹಾಗು ಇತರ ಆರ್ಥಿಕ ಸೂಚಕಗಳಲ್ಲಿ ದೊಡ್ಡ ಕುಸಿತವೇ ಉಂಟಾಗಿತ್ತು.
ಅನಿರ್ಬಂಧ ವಾಣಿಜ್ಯದ ಕೊರತೆಯೇ, ಆರ್ಥಿಕ ಹಾಗು ಕೈಗಾರಿಕಾ ಕುಸಿತಕ್ಕೆ ಮುಖ್ಯ ಕಾರಣ ಎಂದು ಅನೇಕರು ಭಾವಿಸಿದರು. ವಿಶ್ವಯುದ್ಧ II ರ ಸಮಯದಲ್ಲಿ ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿ ಮಾತ್ರ ಆರ್ಥಿಕ ಕುಸಿತ ಕೊನೆಗೊಂಡಿತು. 1944 ರಲ್ಲಿ ನಡೆಯುತ್ತಿದ್ದ ಯುದ್ಧದ ಸಮಯದಲ್ಲೂ ಕೂಡ, ರಾಷ್ಟ್ರೀಯ ವ್ಯಾಪಾರಕ್ಕೆ ನಿರ್ಬಂಧ ಹೇರುವುದನ್ನು ಹಾಗು ಆರ್ಥಿಕ ಕುಸಿತವನ್ನು ತಡೆಯಲು,44 ರಾಷ್ಟ್ರಗಳು ಬ್ರಿಟನ್ ವುಡ್ಸ್ ಕರಾರಿಗೆ ಸಹಿಹಾಕಿದವು. ಈ ಒಪ್ಪಂದ ಅಂತರರಾಷ್ಟ್ರೀಯ ರಾಜಕೀಯ ಅರ್ಥಶಾಸ್ತ್ರವನ್ನು ನಿಯಂತ್ರಿಸುವ ನಿಯಮಗಳನ್ನು ಹಾಗು ಸಂಸ್ಥೆಗಳನ್ನು ಹುಟ್ಟುಹಾಕಿತು: ದಿ ಇಂಟರ್ ನ್ಯಾಷನಲ್ ಮಾನಿಟರಿ ಫಂಡ್ ಹಾಗು ದಿ ಇಂಟರ್ ನ್ಯಾಷನಲ್ ಬ್ಯಾಂಕ್ ಫಾರ್ ರೀಕನ್ ಸ್ಟ್ರಕ್ಷನ್ ಅಂಡ್ ಡೆವಲಪ್ ಮೆಂಟ್ (ವಿಶ್ವ ಬ್ಯಾಂಕ್ ಹಾಗು ಬ್ಯಾಂಕ್ ಫಾರ್ ಇಂಟರ್ ನ್ಯಾಷನಲ್ ಸೆಟಲ್ ಮೆಂಟ್ಸ್ ಎಂದು ವಿಂಗಡಿಸಲಾಯಿತು). ಸಾಕಷ್ಟು ರಾಷ್ಟ್ರಗಳು ಒಪ್ಪಂದವನ್ನು ಅನುಮೋದಿಸಿದ ನಂತರ ಈ ಸಂಸ್ಥೆ 1946 ರಲ್ಲಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿತು. 1947ರಲ್ಲಿ, ಅನಿರ್ಬಂಧ ವಾಣಿಜ್ಯವನ್ನು ಪ್ರೋತ್ಸಾಹಿಸಲು 23 ರಾಷ್ಟ್ರಗಳು ತೆರಿಗೆ ಹಾಗು ವಾಣಿಜ್ಯದ ಮೇಲಿನ ಸಾರ್ವತ್ರಿಕ ಒಪ್ಪಂದಕ್ಕೆ ಸಹಿ ಹಾಕಿದವು.
ಅನಿರ್ಬಂಧ ವಾಣಿಜ್ಯ, 20ನೇ ಶತಮಾನದ ಉತ್ತರಾರ್ಧದಲ್ಲಿ ಹಾಗು 2000ನೇ ಇಸವಿಯ ಪೂರ್ವಾರ್ಧದಲ್ಲಿ ಮುಂದುವರೆಯಿತು:
ಹಣಕಾಸು ಅಭಿವೃದ್ಧಿ
ಹಣದ ಮೊದಲನೆಯ ಮಾದರಿಗಳು ವಾಸ್ತವಿಕ ಮೌಲ್ಯದೊಂದಿಗೆ ವಸ್ತುರೂಪದಲ್ಲಿದ್ದವು. ಇದನ್ನು ಉಪಯುಕ್ತ ವಸ್ತುವಿನ ರೂಪದ ಹಣವೆಂದು ಕರೆಯಲಾಗುತ್ತದೆ.ಇದು ವಾಸ್ತವಿಕ ಮೌಲ್ಯವನ್ನು ಹೊಂದಿರುವ ಯಾವುದೇ ಸಾಮಾನ್ಯವಾಗಿ ದೊರೆವ ಉಪಯುಕ್ತ ವಸ್ತುಗಳನ್ನು ಒಳಗೊಳ್ಳುತ್ತದೆ; ಐತಿಹಾಸಿಕ ಉದಾಹರಣೆಗಳು ಹಂದಿಗಳನ್ನು, ವಿರಳ  ಕಪ್ಪೆಚಿಪ್ಪುಗಳನ್ನು,ತಿಮಿಂಗಿಲದ ಹಲ್ಲುಗಳನ್ನು,ಹಾಗು (ವಿರಳವಾಗಿ) ಕುದುರೆಗಳನ್ನು ಒಳಗೊಂಡಿದೆ. ಮಧ್ಯಕಾಲೀನ ಇರಾಕ್ ನಲ್ಲಿ, ತಳಿಗಳನ್ನು ಹಣದ ಹಿಂದಿನ ರೂಪವಾಗಿ ಬಳಸಲಾಗುತ್ತಿತ್ತು. ಮೆಕ್ಸಿಕೊದಲ್ಲಿನ ಮಾನ್ ಟೆಜೋಮ ವರ್ಗದಲ್ಲಿ  ಕೋಕೋಬೀಜಗಳೇ ಹಣದ ರೂಪವಾಗಿದ್ದವು..
right|thumb|ರೋಮನ್ ಬೆಳ್ಳಿನಾಣ್ಯ ಕರನ್ಸಿಯನ್ನು, ಸರುಕಗಳ ಹಾಗು ಸೇವೆಗಳ ದೊಡ್ಡ ಪ್ರಮಾಣದ ವಿನಿಮಯವನ್ನು ಸುಲಭಗೊಳಿಸಲು ಮಾಡಿರುವ ಪ್ರಮಾಣೀಕರಿಸಲ್ಪಟ್ಟ ಹಣದಂತೆ ಪರಿಚಯಿಸಲಾಯಿತು. ಕರನ್ಸಿಯ ಮೊದಲನೆಯ ಹಂತದಲ್ಲಿ,ನಾಣ್ಯದ ಬೆಲೆಯನ್ನು ಪ್ರತಿನಿಧಿಸಲು ಲೋಹಗಳನ್ನು ಬಳಸಲಾಗುತ್ತಿತ್ತು. ಅಲ್ಲದೇ ಉಪಯುಕ್ತ ವಸ್ತುಗಳನ್ನು ಪ್ರತಿನಿಧಿಸಲು ಚಿಹ್ನೆಗಳನ್ನು ಬಳಸಲಾಗುತ್ತಿತ್ತು.ಈ ಚಿಹ್ನೆಗಳನ್ನು ವ್ಯಾಪಾರದ ಆಧಾರದ ಮೇಲೆ ಅರ್ಧಚಂದ್ರಾಕೃತಿಯಲ್ಲಿ ಸುಮಾರು 1500 ವರ್ಷಗಳ ಕಾಲ ನಿರ್ಮಿಸಲಾಯಿತು.
ನಾಣ್ಯ ಸಂಗ್ರಹಕಾರರು ಹಿಂದೆ ಇದ್ದ ವಿಶಾಲ ತಳಹದಿಯ ಸಮಾಜ ನಿರ್ಮಿತ ನಾಣ್ಯಗಳ ಉದಾಹರಣೆಯನ್ನು ಹೊಂದಿದ್ದಾರೆ. ಆದರೂ ಆರಂಭದಲ್ಲಿ ಈ ನಾಣ್ಯಗಳನ್ನು ಬೆಲೆಬಾಳುವ ಲೋಹಗಳ ರಾಶಿ ಎಂದು ಗುರುತಿಸಲಿಲ್ಲ.
ಪ್ರಾಚೀನ ಸ್ಪಾರ್ಟ ,ಅದರ ಪ್ರಜೆಗಳು ಹೊರಗಿನವರೊಂದಿಗೆ ವ್ಯಾಪಾರದಲ್ಲಿ ತೊಡಗದಂತೆ ಮಾಡಲು ಕಬ್ಬಿಣದಿಂದ ನಾಣ್ಯಗಳನ್ನು ಟಂಕಿಸುತ್ತಿತ್ತು.
ದೋಹಾಾ ರೌಂಡ್ಸ್ (ದೋಹಾಾ ಮಾತುಕತೆಗಳು)
ವಿಶ್ವ ವಾಣಿಜ್ಯ ಸಂಸ್ಥೆಯ ದೋಹಾ ರೌಂಡ್ ನ ಸಂಧಾನ ಸಭೆಯೂ, ಅಭಿವೃದ್ಧಿಶೀಲ ರಾಷ್ಟ್ರಗಳು ವ್ಯಾಪಾರ ಮಾಡಲು ಸುಲಭವಾಗಿಸುವುದರ ಬಗ್ಗೆ ಬೆಳಕು ಚೆಲ್ಲುತ್ತವೆ.ಪ್ರಪಂಚದಾದ್ಯಂತ ವಾಣಿಜ್ಯದ ಮೇಲೆ ಪ್ರತಿಬಂಧವನ್ನು ಕಡಿಮೆ ಪ್ರಮಾಣದಲ್ಲಿ ಹೇರುವ ಉದ್ದೇಶವನ್ನು ಹೊಂದಿತ್ತು. ಮಾತುಕತೆಯು ಅಭಿವೃದ್ಧಿ ಹೊಂದಿದ ಶ್ರೀಮಂತ ರಾಷ್ಟ್ರಗಳನ್ನು ಪ್ರತಿನಿಧಿಸುತ್ತಿದ್ದ G20ಹಾಗು ಇತರ ಪ್ರಮುಖ ಅಭಿವೃದ್ಧಿಶೀಲ ರಾಷ್ಟ್ರಗಳ ಭಿನ್ನಾಬಿಪ್ರಾಯಗಳ ಮಧ್ಯೆ ನಿಂತಿತು. ವ್ಯವಸಾಯದ ಸಹಾಯಧನ ನಿಧಿಗಳು, ಒಪ್ಪಂದವನ್ನು ಸಂಧಾನದ ಮೂಲಕ ತೀರ್ಮಾನಿಸಲು ಕಷ್ಟವಾಗುವಂತೆ ಮಾಡುವ ಅತ್ಯಂತ ಪ್ರಮುಖ ವಿಚಾರಗಳಾಗಿವೆ. ವೈದೃಶ್ಯವಾಗಿ, ವಾಣಿಜ್ಯವನ್ನು ಸುಲಭಗೊಳಿಸಲು ಹಾಗು ಸಾಮರ್ಥ್ಯವನ್ನು ಹೆಚ್ಚಿಸಿಕೊಳ್ಳುವುದರ ಮೇಲೆ ಹೆಚ್ಚು ಒಪ್ಪಂದಗಳಿವೆ.
ದಿ ದೋಹಾ ರೌಂಡ್ ದೋಹಾ, ಕತಾರ್ ನಲ್ಲಿ ಪ್ರಾರಂಭವಾಯಿತು,ಹಾಗು ಸಂಧಾನ ಸಭೆಗಳು ನಂತರ ಈ ಕೆಳಕಂಡ ಪ್ರದೇಶಗಳಲ್ಲಿ ಮುಂದುವರೆದವು: ಕಾನ್ ಕುನ್, ಮೆಕ್ಸಿಕೊ; ಜಿನೇವಾ, ಸ್ವಿಜರ್ ಲ್ಯಾಂಡ್; ಹಾಗು ಪ್ಯಾರೀಸ್, ಫ್ರಾನ್ಸ್ ಮತ್ತು ಹಾಂಗ್ ಕಾಂಗ್.
ಚೀನಾ
ಉತ್ಪಾದನೆ, ವಿವಿಧತೆ, ಗುಣಮಟ್ಟ, ಬೆಲೆಯಲ್ಲಿ ಹಾಗು ಬೇಡಿಕೆಗಳು ಹೆಚ್ಚಾಗುವ ಮೂಲಕ ಸುಧಾರಣೆಗಳು ಅದ್ಭುತವಾಗಿ ಯಶಸ್ವಿಯಾದವು. ನಿಜವಾದ ಅರ್ಥದಲ್ಲಿ,ಆರ್ಥಿಕ ಸ್ಥಿತಿಯು 1978 ರಿಂದ 1986ರ ವರೆಗೆ ದುಪ್ಪಟ್ಟಾಯಿತು; ಮತ್ತೆ 1994ರಲ್ಲಿ ದುಪ್ಪಟ್ಟಾಯಿತು, ಅದು ಮತ್ತೆ 2003ರಲ್ಲಿಯೂ ದ್ವಿಗುಣವಾಯಿತು. ನಿಜವಾದ ತಲಾವರಮಾನದ ಆಧಾರದ ಮೇಲೆ, 1978ರಿಂದ ಪ್ರಾರಂಭವಾಗಿ 1987, 1996 ಹಾಗು 2006ರಲ್ಲಿ ದ್ವಿಗುಣಗೊಂಡಿತು. 2008 ರಷ್ಟಕ್ಕೆ, ಆರ್ಥಿಕ ಪರಿಸ್ಥಿತಿ 1978 ರಲ್ಲಿ ಇದ್ದ ಪ್ರಮಾಣಕ್ಕಿಂತ 16.7 ಪ್ರಮಾಣದಷ್ಟು ಆರ್ಥಿಕ ಪ್ರಗತಿ ಹೆಚ್ಚಾಯಿತು.ಅಲ್ಲದೇ ಹಿಂದೆ ಇದ್ದ ತಲಾವರಮಾನದ 12.1 ರ ಪ್ರಮಾಣದಲ್ಲಿ ತಲಾದಾಯ ಹೆಚ್ಚಾಯಿತು. ಅಂತರರಾಷ್ಟ್ರೀಯ ವಾಣಿಜ್ಯ ಇನ್ನು ವೇಗವಾಗಿ ಅಭಿವೃದ್ಧಿಯನ್ನು ಹೊಂದಿತು,ಸುಮಾರು ಪ್ರತಿ 4.5 ವರ್ಷಗಳಿಗೆ ಇದು ದುಪ್ಪಟ್ಟಾಗುತ್ತಿದೆ. ಜನವರಿ 1998 ರಲ್ಲಿ ಎರಡೂ ಕಡೆಯ ಒಟ್ಟು ವ್ಯಾಪಾರ 1978 ರಲ್ಲಿ ಆದ ಎಲ್ಲಾ ವ್ಯಾಪಾರವನ್ನು ಮೀರಿಸಿತು;2009ರ ಮೊದಲಾರ್ಧದಲ್ಲಿ, 1998ರ ಇಡೀ ವರ್ಷದ ವ್ಯಾಪಾರವನ್ನು ಮೀರಿಸಿದೆ. 2008ರಲ್ಲಿ,ಚೀನಾದ ಎರಡೂ ಕಡೆಯ ಒಟ್ಟು ವ್ಯಾಪಾರ US$2.56 ಟ್ರಿಲಿಯನ್.
1991ರಲ್ಲಿ PRC, ವಾಣಿಜ್ಯವನ್ನು ಪ್ರೋತ್ಸಾಹಿಸುವ ಫೋರಂ ಆಗಿರುವ ಏಷ್ಯ-ಫೆಸಿಫಿಕ್ ಎಕಾನಮಿಕ್ ಕಾರ್ಪೋರೇಷನ್ ಗುಂಪಿಗೆ ಸೇರಿಕೊಂಡಿತು. 2001ರಲ್ಲಿ ,ಇದು ವಿಶ್ವ ವಾಣಿಜ್ಯ ಸಂಸ್ಥೆಗೂ ಸೇರಿಕೊಂಡಿತು. ಇದನ್ನೂ ನೋಡಿ: ಪಿಪಲ್ಸ್ ರಿಪಬ್ಲಿಕ್ ಆಫ್ ಚೀನಾದ ಆರ್ಥಿಕ ಪರಿಸ್ಥಿತಿ
ಅಂತರರಾಷ್ಟ್ರೀಯ ವಾಣಿಜ್ಯ
ಅಂತರರಾಷ್ಟ್ರೀಯ ವಾಣಿಜ್ಯವು,ರಾಷ್ಟ್ರದ(ಗಡಿ) ಎಲ್ಲೆಗಳಲ್ಲಿ ನಡೆಯುವ ಸರಕುಗಳ ಹಾಗು ಸೇವೆಗಳ ವಿನಿಮಯವಾಗಿದೆ. ಬಹುಪಾಲು ರಾಷ್ಟ್ರಗಳಲ್ಲಿ ,ಇದು GDPಯ ಪ್ರಧಾನ ಭಾಗವನ್ನು ಪ್ರತಿನಿಧಿಸುತ್ತದೆ .ಅಂತರರಾಷ್ಟ್ರೀಯ ವಾಣಿಜ್ಯವು ಇತಿಹಾಸದುದ್ದಕ್ಕೂ ಬಹುಮಟ್ಟಿಗಿದ್ದರೂ ಕೂಡ(ಸಿಲ್ಕ್ ರೋಡ್, ಅಂಬರ್ ರೋಡ್ನೋಡಿ),ಇದರ ಆರ್ಥಿಕ, ಸಾಮಾಜಿಕ, ಹಾಗು ರಾಜಕೀಯ ಮಹತ್ವವು  ಇತ್ತೀಚಿನ ಶತಮಾನದಲ್ಲಿ ಹೆಚ್ಚಿತು. ಮುಖ್ಯವಾಗಿ ಕೈಗಾರಿಕೀಕರಣದಿಂದ, ಮುಂದುವರೆದ ಸಾರಿಗೆ ಸಂಪರ್ಕ, ಜಾಗತೀಕರಣದಿಂದ, ಬಹುರಾಷ್ಟ್ರೀಯ ಸಂಘಟನೆಗಳಿಂದ, ಹಾಗು ಹೊರಗಿನಿಂದಲೂ ಇದರ ಮಹತ್ವ ಹೆಚ್ಚಿದೆ. ಭಾಗಶಃ ಇದು, ಅಂತರರಾಷ್ಟ್ರೀಯ ವಾಣಿಜ್ಯ ಚಟುವಟಿಕೆಗಳಿಗೆ ಹೆಚ್ಚಾಗುತ್ತಿರುವ ಪ್ರಾಧಾನ್ಯತೆಯಾಗಿದೆ. ಇದನ್ನು ಯಥಾಪ್ರಕಾರ  "ಜಾಗತೀಕರಣ"ವೆಂಬ ಹೆಸರಿನಲ್ಲಿ ಸೂಚಿಸಲಾಗುತ್ತದೆ.
ಕೆಲವೊಮ್ಮೆ ನಿರ್ದಿಷ್ಟ ರಾಷ್ಟ್ರಗಳ ಮೇಲೆ ಹೇರಲಾಗುವ ವಾಣಿಜ್ಯ ನಿರ್ಬಂಧಗಳು, ಯಾವುದೋ ಕೆಲಸಕ್ಕಾಗಿ ಆ ರಾಷ್ಟ್ರವನ್ನು ಶಿಕ್ಷಿಸಲು ಮಾಡಿರುವ ದಂಡನೆಗಳಾಗಿವೆ. (ಆರ್ಥಿಕ) ವಾಣಿಜ್ಯ ದಿಗ್ಬಂಧನ ,ಎಂಬುದು ಬಾಹ್ಯವಾಗಿ ಹೇರಿರುವಂತಹ ಕ್ರಮಬದ್ಧವಾದ ಪ್ರತ್ಯೇಕತೆಯಾಗಿದೆ.ಇದು ಒಂದು ದೇಶ ಮತ್ತೊಂದರೊಂದಿಗಿನ ಎಲ್ಲಾ ವ್ಯಾಪಾರ-ವಹಿವಾಟನ್ನು ನಿರ್ಭಂದಿಸುವುದಾಗಿದೆ. ಉದಾಹರಣೆಗೆ, ಅಮೇರಿಕ ಸಂಯುಕ್ತ ಸಂಸ್ಥಾನ ಸುಮಾರು ನಲವತ್ತು ವರ್ಷಗಳ ಕಾಲ ಕ್ಯೂಬಾ ವಿರುದ್ಧ ವಾಣಿಜ್ಯ ಪ್ರತಿಬಂಧಕಾಜ್ಞೆಯನ್ನು ಹೊಂದಿತ್ತು.
ಆದರೂ, ರಾಷ್ಟ್ರಗಳೊಳಗೆ ಕೆಲವು ಮಾಮೂಲಿನ ವಾಣಿಜ್ಯ ಪರಿಮಿತಿಗಳು ಇರುತ್ತವೆ.ಅಂತರರಾಷ್ಟ್ರೀಯ ವಾಣಿಜ್ಯವು ಸರ್ಕಾರಿ ಹಕ್ಕು ಭಾದ್ಯತೆಗಳಿಂದ ನಿಯಂತ್ರಿಸಲ್ಪಡುತ್ತದೆ. ಅಲ್ಲದೇ ನಿರ್ಬಂಧಿಸಲ್ಪಡುತ್ತದೆ.ಅಲ್ಲದೇ ಯಾವಾಗಲೂ ನಿಗದಿತ ವ್ಯಾಪಾರಗಳಿಂದ ತೆರಿಗೆ ಬರುತ್ತದೆ. ಸುಂಕ ಸಾಮಾನ್ಯವಾಗಿ ಆಮದಿನ ಮೇಲಿರುತ್ತದೆ,ಆದರೆ ಕೆಲವು ಸಂದರ್ಭಗಳಲ್ಲಿ ರಾಷ್ಟ್ರಗಳು ರಫ್ತಿನ ಮೇಲೂ ಸುಂಕವನ್ನು ಅಥವಾ ರಿಯಾಯತಿ ನಿಧಿಯನ್ನು ವಿಧಿಸಬಹುದು. ಇವೆಲ್ಲವನ್ನು ವಾಣಿಜ್ಯದ ಪ್ರತಿಬಂಧಕ  ಗಳು ಎಂದು ಕರೆಯಲಾಗುತ್ತದೆ. ಸರ್ಕಾರ ಎಲ್ಲಾ ವಾಣಿಜ್ಯ ಪ್ರತಿಬಂಧಕಗಳನ್ನು ತೆಗೆದುಹಾಕಿದರೆ,ಅನಿರ್ಬಂಧ ವಾಣಿಜ್ಯ ಪರಿಸ್ಥಿತಿ ಉಂಟಾಗುತ್ತದೆ. ಸರ್ಕಾರ ಜಾರಿಗೆ ತರುವಂತಹ ಆರ್ಥಿಕ ರಕ್ಷಣಾನೀತಿ, ವಾಣಿಜ್ಯ ಪ್ರತಿಬಂಧಕಗಳನ್ನು ಉಂಟುಮಾಡುತ್ತದೆ.
ಫೇರ್ ಟ್ರೇಡ್ ಚಳವಳಿಯು,ಟ್ರೇಡ್ ಜಸ್ಟಿಸ್  ಎಂದು ಕೂಡ ಕರೆಯಲ್ಪಡುತ್ತದೆ,ಇದುಕಾರ್ಯಚಟುವಟಿಕೆಯ ಬಳಕೆಗೆ ಪ್ರೋತ್ಸಾಹಿಸುವುದು.ಅಲ್ಲದೇ ಉಪಯುಕ್ತ ವಸ್ತುಗಳ ಉತ್ಪಾದನೆಯ ಮೇಲೆ ವಾತಾವರಣದ ಹಾಗು ಸಾಮಾಜಿಕ ಗುಣಮಟ್ಟವನ್ನು ಹೆಚ್ಚಿಸಲು ಉತ್ತೇಜಿಸುವುದು. ವಿಶೇಷವಾಗಿ ತೃತೀಯ ಹಾಗು ದ್ವಿತೀಯ ವರ್ಲ್ಡ್ ನಿಂದ ಮೊದಲನೆಯ ವರ್ಲ್ಡ್ ಗೆ(ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳು) ರಫ್ತಾಗುವ ವಸ್ತುಗಳ ಗುಣಮಟ್ಟವನ್ನು ಹೆಚ್ಚಿಸಲು ಪ್ರೋತ್ಸಾಹಿಸಿತು. . ಈ ವಿಚಾರಗಳು,ವಾಣಿಜ್ಯಮಾನವ ಹಕ್ಕುಗಳಂತೆ ಸಂಹಿತೆಯನ್ನು ರಚಿಸಿಕೊಂಡಿವೆ ಎಂಬ ವಿಷಯದ ಬಗ್ಗೆ ಚರ್ಚೆನಡೆಯುವಂತೆ ಮಾಡಿವೆ.
ಗುಣಮಟ್ಟವು ಆಮದು ಮಾಡುವ ವ್ಯವಹಾರ ಸಂಸ್ಥೆಗಳಲ್ಲಿಯೇ ಸೇರಿಕೊಂಡಿರುತ್ತದೆ ಅಥವಾ ಉದ್ಯೋಗ ಮತ್ತು ವಾಣಿಜ್ಯ ಕಾನೂನಿನ ಮೂಲಕ ಸರ್ಕಾರದಿಂದ ವಿಧಿಸಲ್ಪಡಬಹುದು. ಅನಿರ್ಬಂಧ ವಾಣಿಜ್ಯ ನೀತಿಗಳು ಆಗಾಗ ಹೆಚ್ಚಾಗಿ ವ್ಯತ್ಯಾಸಗೊಂಡಿವೆ, ಈ ವ್ಯತ್ಯಾಸಗಳು ಸಾಮಾನ್ಯವಾದ ನಿಷ್ಠೆಯಿಂದ ಕಾರ್ಮಿಕರಿಂದ ಉತ್ಪಾದಕತೆಗೆ ನೇಮಕ ಮಾಡಲ್ಪಟ್ಟ ಸರಕುಗಳ ನಿಷೇಧದವರೆಗೂ ಹಾಗು ಜೀತದಾಳುಗಳಿಗೆ ಕನಿಷ್ಠ ಸಂಬಳ ನೀಡುವ ಯೋಜನೆಗಳು,ಉದಾಹರಣೆಗೆ 1980ರ ಕಾಫಿಯಲ್ಲಿದ್ದವರಿಗೆ,ಇವುಗಳವರೆಗೂ ನೋಡಬಹುದು. ಸರ್ಕಾರೇತರ ಸಂಸ್ಥೆಗಳು, ಅನಿರ್ಬಂಧ ವಾಣಿಜ್ಯ ಗುರುತಿನ ಅಗತ್ಯತೆಗಳೊಡನೆ ಅನುವರ್ತನೆಯ ಸ್ವತಂತ್ರ ನಿಯಂತ್ರಕವಾಗಿ,ಅನಿರ್ಬಂಧ ವಾಣಿಜ್ಯ ಗುಣಮಟ್ಟವನ್ನು ಪ್ರೋತ್ಸಾಹಿಸುತ್ತವೆ.
ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
೧೬೩೬
ವರ್ಷ ೧೬೩೬ (MDCXXXVI) ಗ್ರೆಗೋರಿಯನ್ ಪಂಚಾಂಗದ ಮಂಗಳವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.
ಮರಣ
ವರ್ಗ:೧೬೩೬
ಜುಂಪಾ ಲಾಹಿರಿ
ಜುಂಪಾ ಲಾಹಿರಿ (ಬಂಗಾಳಿ: ঝুম্পা লাহিড়ী; ಜುಲೈ 11, 1967ರಂದು ಜನನ) ಇವರು ಭಾರತೀಯ ಮೂಲದ ಅಮೆರಿಕಾ ಸಂಜಾತ ಲೇಖಕಿ. ಲಾಹಿರಿಯ ಮೊದಲ ಸಣ್ಣ ಕಥಾ ಸಂಗ್ರಹವಾದ  ಇಂಟರ್‌ಪ್ರೆಟರ್ ಆಫ್ ಮ್ಯಾಲಡೀಸ್ (1999), 2000ದ ಕಾದಂಬರಿಗಾಗಿನ ಪುಲಿಟ್ಜರ್ ಪ್ರಶಸ್ತಿಯನ್ನು ಪಡೆದುಕೊಂಡಿತು, ಮತ್ತು ಇವರ ಮೊದಲ ಕಾದಂಬರಿ  ದ ನೇಮ್‌ಸೇಕ್ (2003), ಇದನ್ನು ಇದೆ ಶೀರ್ಷಿಕೆ ಅಡಿಯಲ್ಲಿಯೆ ಚಲನಚಿತ್ರ ಮಾಡಲಾಯಿತು. ಇವರ ಮೊದಲ ಹೆಸರು ನೀಲಾಂಜಲ ಸುದೇಷ್ಣಾ, ಆದರೆ ಜುಂಪಾ ಎಂದು ಅಡ್ಡ ಹೆಸರಿನಿಂದ ಕರೆಯಲಾಗುತ್ತದೆ, ಇವೆರಡು ಹೆಸರುಗಳು "ತಂಬಾ ಚೆನ್ನಾಗಿವೆ" ಇವರು ಎಂದು ಹೇಳುತ್ತಾರೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷರಾದ ಬರಾಕ್ ಒಬಾಮರವರು ಲಾಹಿರಿಯವರನ್ನು ಕಲೆ ಮತ್ತು ಮಾನವತೆಯ ಮೇಲಿನ ಅಧ್ಯಕ್ಷರ ಮಂಡಳಿಯಲ್ಲಿ ಸದಸ್ಯರಾಗಿ ನೇಮಕ ಮಾಡಿದ್ದಾರೆ.
ಜೀವನ ಚರಿತ್ರೆ
ಭಾರತೀಯಮೂಲದ ಬಂಗಾಳಿ ವಲಸೆಗಾರರ ಮಗಳಾಗಿ ಲಾಹಿರಿ ಲಂಡನ್‌ನಲ್ಲಿ ಹುಟ್ಟಿದರು. ಇವರಿಗೆ ಮೂರು ವರ್ಷ ವಯಸ್ಸಾಗಿದ್ದಾಗ ಇವರ ಕುಟುಂಬವು ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ವಸಲೆ ಹೋಯಿತು; ಲಾಹಿರಿಯವರು ತಮ್ಮನ್ನು ಅಮೆರಿಕಾದವರೆಂದು ಹೇಳಿಕೊಳ್ಳುತ್ತಾರೆ, "ನಾನು ಇಲ್ಲಿ ಹುಟ್ಟಿಲ್ಲ ಆದರೆ ಇಲ್ಲಿ ತುಂಬಾ ಚೆನ್ನಾಗಿದ್ದೇನೆ" ಎಂದು ಪ್ರತಿಕ್ರಿಯಿಸಿದ್ದಾರೆ. ಲಾಹಿರಿ ರೋಡ್ ಐಸ್‌ಲ್ಯಾಂಡ್‌ನ ಕಿಂಗ್ಸ್‌ಟನ್‌ನಲ್ಲಿ ಬೆಳೆದರು, ಇವರ ತಂದೆ ಅಮರ್ ಲಾಹಿರಿಯವರು ರೋಡ್ ಐಸ್‌ಲ್ಯಾಂಡ್ ವಿಶ್ವವಿದ್ಯಾಲಯದಲ್ಲಿ ಗ್ರಂಥಾಲಯದ ಅಧಿಕಾರಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದರು;  ಇಂಟರ್‌ಪ್ರೆಟರ್ ಆಫ್ ಮ್ಯಾಲಡೀಸ್‌ ನ ಕೊನೆಯ ಕಥೆ "ದ ಥರ್ಡ್ ಅ‍ಯ್‌೦ಡ್ ಫೈನಲ್ ಕಾಂಟಿನೆಂಟ್"ನಲ್ಲಿ ಇವರು ನಾಯಕರಾಗಿದ್ದರು. ಲಾಹಿರಿಯವರ ತಾಯಿಯು ತಮ್ಮ ಮಕ್ಕಳು ಬೆಂಗಾಳಿ ಸಂಪ್ರದಾಯವನ್ನು ತಿಳಿದುಕೊಳ್ಳುತ್ತಾ ಬೆಳೆಯಲಿ ಎಂದು ಬಯಸಿದ್ದರು, ಮತ್ತು ಇವರ ಕುಟುಂಬವು (ಈಗ ಕೋಲ್ಕತ್ತಾ ಎಂದು ಕರೆಯಲಾಗುವ) ಪದೆ ಪದೇ ಕಲ್ಕತ್ತಾದಲ್ಲಿರುವ ಸಂಬಂಧಿಕರನ್ನು ಭೇಟಿ ಮಾಡುತ್ತಿರುತ್ತದೆ.
ಕಿಂಗ್ಸ್‌ಟನ್‌, ರೋಡ್ ಐಸ್‌ಲ್ಯಾಂಡ್‌ನಲ್ಲಿ ಲಾಹಿರಿಯವರು ಶಿಶುವಿಹಾರಕ್ಕೆ ಹೋಗಲು ಆರಂಭಿಸಿದಾದ ಇವರ ಮೂಲ ಹೆಸರಿಗಿಂತ ಜುಂಪಾ ಎಂಬ ನೆಚ್ಚಿನ ಹೆಸರನ್ನು ಉಚ್ಛರಿಸಲು ತುಂಬಾ ಸುಲಭವಾಗಿದ್ದರಿಂದ ಇವರ ಶಿಕ್ಷಕಿ ಜುಂಪಾ ಹೆಸರಿನಿಂದಲೇ ಕರೆಯಲು ನಿರ್ಧರಿಸಿದರು. ಲಾಹಿರಿ ನೆನಪಿಸಿಕೊಳ್ಳುತ್ತಾರೆ, "ನಾನು ನನ್ನ ಹೆಸರಿನಿಂದಾಗಿ ತುಂಬಾ ಮುಜುಗರಕ್ಕೊಳಗಾಗುತ್ತೇನೆ ....  ನೀನು ಯಾರು ಎನ್ನುವುದರ ಮೂಲಕ ಒಬ್ಬರಿಗೆ ನೋವನ್ನುಂಟುಮಾಡುತ್ತಿದ್ದಿಯಾ ಎಂದು ಭಾವಿಸುತ್ತಾರೆ." ಇವರ ಕಾದಂಬರಿ ದ ನೇಮ್‌ಸೇಕ್‌ ನಲ್ಲಿ ಬರುವ ಉಭಯಭಾವನೆ ಹೊಂದಿರುವ ನಾಯಕ ಗೋಗಲ್ ಪಾತ್ರಕ್ಕೆ ಲಾಹಿರಿಯವರು ತಮ್ಮ ಗುರುತಿನ ಬಗೆಗಿನ ಉಭಯಭಾವನೆಯನ್ನೆ ಸ್ಫೂರ್ತಿಯಾಗಿ ಬಳಸಿದ್ದಾರೆ. ಲಾಹಿರಿಯವರು ದಕ್ಷಿಣ ಕಿಂಗ್ಸ್‌ಟನ್ ಪ್ರೌಢಶಾಲೆಯಲ್ಲಿ ಹೈಸ್ಕೂಲ್ ಶಿಕ್ಷಣ ಮುಗಿಸಿದರು, ಮತ್ತು 1989ರಲ್ಲಿ ಬರ್ನಾರ್ಡ್ ಕಾಲೇಜಿನಿಂದ ಇಂಗ್ಲೀಶ್ ಸಾಹಿತ್ಯದಲ್ಲಿ ಬಿ.ಎ. ಪದವಿಯನ್ನು ಪಡೆದುಕೊಂಡರು.
ಲಾಹಿರಿ ಬೋಸ್ಟನ್ ವಿಶ್ವವಿದ್ಯಾಲಯದಿಂದ ಹಲವಾರು ಪದವಿಗಳನ್ನು ಪಡೆದಿದ್ದಾರೆ: ಇಂಗ್ಲೀಷ್ ಎಂ.ಎ., ಸೃಜನಾತ್ಮಕ ಬರವಣಿಗಾಗಿ ಎಂ.ಎಫ್.ಎ., ತುಲನಾತ್ಮಕ ಸಾಹಿತ್ಯದಲ್ಲಿ ಎಂ.ಎ., ಮತ್ತು ಪುನರುಜ್ಜೀವನ ಅಧ್ಯಯನದಲ್ಲಿ ಪಿಎಚ್.ಡಿ. ಪ್ರೊವಿನ್ಸ್‌ಟನ್ ಫೈನ್ ಆರ್ಟ್ಸ್ ವರ್ಕ್ ಸೆಂಟರ್‌ನಿಂದ ಫೆಲೋಶಿಪ್ ಪಡೆದರು, ಇದು ಮುಂದಿನ ಎರಡು ವರ್ಷಗಳವರೆಗೆ ಮುಂದುವರೆಯಿತು.(1997–1998). ಬೋಸ್ಟನ್ ವಿಶ್ವವಿದ್ಯಾಲಯ ಮತ್ತು ರೋಡ್ ಐಸ್‌ಲ್ಯಾಂಡ್ ಸ್ಕೂಲ್ ಆಫ್ ಡಿಸೈನ್‌ನಲ್ಲಿ ಸೃಜನಾತ್ಮಕ ಬರವಣಿಗೆಯನ್ನು ಕಲಿಸಿದರು.
ಲಾಹಿರಿ 2001ರಲ್ಲಿ ಪತ್ರಕರ್ತರಾಗಿದ್ದ ಅಲ್ಬರ್ಟೋ ವೌರ್ವೊಲಿಯಾಸ್-ಬುಷ್‌ರನ್ನು ಮದುವೆಯಾದರು, ನಂತರ ಬುಷ್‌ರು ಟೈಮ್ಸ್ ಲ್ಯಾಟಿನ್ ಅಮೆರಿಕಾದ ಉಪ ಸಂಪಾದಕರಾದರು, (ಈಗ ನೂಯಾರ್ಕಿನ ಅತ್ಯಧಿಕ ಪ್ರಸಾರವುಳ್ಳ ಸ್ಪಾನಿಷ್ ದಿನಪತ್ರಿಕೆ ಮತ್ತು ಅಮೆರಿಕಾದಲ್ಲಿ ಮುಂಚೂಣಿಯಲ್ಲಿರುವ ಪತ್ರಿಕೆ El Diario/La Prensa ದ ಕಾರ್ಯಕಾರಿ ಸಂಪಾದಕರಾಗಿದ್ದಾರೆ.) ಲಾಹಿರಿ ನ್ಯೂಯಾರ್ಕ್‌ನ ಬ್ರೂಕ್ಲಿನ್‌ನಲ್ಲಿ ತಮ್ಮ ಪತಿ ಮತ್ತು ಇಬ್ಬರು ಮಕ್ಕಳಾದ ಒಕ್ಟಾವಿಯೋ(ಜನನ. 2002) ಮತ್ತು ನೂರ್(ಜನನ.  2005) ಜೊತೆಗೆ ವಾಸವಾಗಿದ್ದಾರೆ.
ಸಾಹಿತ್ಯ ಜೀವನ
ಲಾಹಿರಿಯವರ ಮೊದಲಿನ ಸಣ್ಣ ಕಥೆಗಳು ಪ್ರಕಾಶರಿಂದ "ಹಲವಾರು ವರ್ಷಗಳ" ಕಾಲ ತಿರಸ್ಕರಿಸಲ್ಪಟ್ಟಿತ್ತು. 1999ರಲ್ಲಿ ಇವರ ಮೊದಲ ಸಣ್ಣ ಕಥಾ ಸಂಗ್ರಹ,  ಇಂಟರ್‌ಪ್ರೆಟರ್ ಆಫ್ ಮ್ಯಾಲಡೀಸ್ ಬಿಡುಗಡೆಯಾಯಿತು. ಇದರಲ್ಲಿನ ಕಥೆಗಳು ಅಮೆರಿಕಾದಲ್ಲಿರುವ ಭಾರತೀಯರು ಅಥವಾ ವಲಸೆ ಹೋದ ಭಾರತೀಯರ ಸೂಕ್ಷ್ಮವಾದ ದ್ವಂದಗಳನ್ನು ಬಿಂಬಿಸುತ್ತವೆ, ಉದಾಹರಣೆಗೆ ವೈವಾಹಿಕ ಜೀವನದ ತೊಂದರೆಗಳು, ಗರ್ಭಪಾತ, ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನದ ವಸಲೆಗಾರರ ಮೊದಲ ಮತ್ತು ಎರಡನೆಯ ಪೀಳಿಗೆಯ ನಡುವಿನ ಅಭಿಪ್ರಾಯ ಬೇಧವನ್ನು ಒಳಗೊಂಡಿವೆ. ಲಾಹಿರಿಯವರು ನಂತರ ಬರೆಯುತ್ತಾರೆ, "ಪುಸ್ತಕ ಬರೆಯಲು ಆರಂಭಿಸಿದಾಗ ಭಾರತ ಅಮೆರಿಕಾದ ಅನುಭವಗಳ ಕುರಿತಾಗಿಯೇ ಬರೆಯುತ್ತಿದ್ದೇನೆ ಎಂಬುದು ತಿಳಿದಿರಲಿಲ್ಲ. ನಾನು ಬರೆಯುತ್ತಿದ್ದ ಸಮಯದಲ್ಲಿ ನನ್ನ ಮನಸ್ಸಿನಲ್ಲಿದ್ದದ್ದು ನಾನು ನನ್ನ ಬದುಕಿನಲ್ಲಿ ಹೊಂದಿಕೊಳ್ಳಲು ಕಷ್ಟ ಪಡುತ್ತಿದ್ದ ಎರಡು ಪ್ರಪಂಚದ ವಿಷಯವನ್ನು ಪುಟಗಳಲ್ಲಿ ಇಳಿಸಲು ಪ್ರಯತ್ನ ಪಡುತ್ತಿದ್ದೆ. ಆದರೆ ನಾನು ಅಷ್ಟೊಂದು ಧೈರ್ಯವಂತೆ ಆಗಿರಲಿಲ್ಲ. ಅದನ್ನು ನನ್ನ ಜೀವನದಲ್ಲಿ ಅಳವಡಿಸಿಕೊಳ್ಳುವಷ್ಟು ಪ್ರಬುದ್ಧತೆ ನನ್ನಲ್ಲಿ ಇರಲಿಲ್ಲ." ಕಥಾ ಸಂಗ್ರಹವು ಅಮೆರಿಕಾದ ವಿಮರ್ಶಕರಿಂದ ಮೆಚ್ಚುಗೆ ಪಡೆಯಿತು, ಆದರೆ ಲಾಹಿರಿಯವರು ಭಾರತೀಯರ ಬಗೆಗೆ ಸಕಾರಾತ್ಮಕ ಭಾವನೆ ವ್ಯಕ್ತಪಡಿಸಲಿಲ್ಲ ಎಂದು ಭಾರತ ಕೆಲವು ವಿಮರ್ಷಕರು ಮಿಶ್ರ ಪ್ರತಿಕ್ರಿಯೆ ವ್ಯಕ್ತಪಡಿಸಿದರು. ಇಂಟರ್‌ಪ್ರೆಟರ್ ಆಫ್ ಮ್ಯಾಲಡೀಸ್‌ ನ 600,000 ಕಾಪಿಗಳು ಮಾರಾಟವಾದವು ಮತ್ತು 2000ದ ಕಾದಂಬರಿಗಾಗಿನ ಪುಲಿಟ್ಜರ್ ಪ್ರಶಸ್ತಿ ಪಡೆದುಕೊಂಡಿತು (ಕಥಾಸಂಗ್ರಹ ಕೇವಲ ಏಳು ಬಾರಿ ಮಾತ್ರ ಪ್ರಶಸ್ತಿ ಪಡೆದುಕೊಂಡಿದೆ).
2003ರಲ್ಲಿ, ಲಾಹಿರಿ ತಮ್ಮ ಮೊದಲ ಕಾದಂಬರಿ ದ ನೇಮ್‌ಸೇಕ್ ಪ್ರಕಟಿಸಿದರು. ಗಂಗೂಲಿ ಕುಟುಂಬದ ಮೂವತ್ತು ವರ್ಷಗಳ ಅವಧಿಯ ಕಥೆಯನ್ನೊಳಗೊಂಡಿದೆ. ಕಲ್ಕತ್ತಾದಲ್ಲಿ ಜನಿಸಿದ ಯುವ ಪೋಷಕರು ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ವಲಸೆ ಹೋಗುತ್ತಾರೆ ತಮ್ಮ ಮಕ್ಕಳದ ಗೋಗೊಲ್ ಮತ್ತು ಸಾನಿಯಾರ ಜೊತೆಗೆ ಅಲ್ಲಿ ವಾಸಮಾಡುತ್ತಾರೆ, ಅಲ್ಲಿ ಮಕ್ಕಳು ತಮ್ಮ ಪೋಷಕರ ಜೊತೆಗೆ ನಿರಂತರವಾದ ಪೀಳಿಗೆಯ ಅಂತರವನ್ನು ಹೊಂದುತ್ತಾ ಬೆಳೆಯುತ್ತಾರೆ. ದ ನೇಮ್‌ಸೇಕ್ ಚಲನಚಿತ್ರ ರೂಪಾಂತರ ವು ಮಾರ್ಚ್ 2007ರಂದು ಬಿಡುಗಡೆಯಾಯಿತು, ಮೀರಾ ನಾಯರ್ ನಿರ್ದೇಶಿಸಿದ್ದಾರೆ ಮತ್ತು ಗೋಗೊಲ್ ಪಾತ್ರದ ನಾಯಕರಾಗಿ ಕಾಲ್ ಪೆನ್ ಮತ್ತು ಬಾಲಿವುಡ್ ನಟಿ ಟಬು ಮತ್ತು ತಂದೆಯ  ಪಾತ್ರದಲ್ಲಿ ಇರ್ಫಾನ್ ಖಾನ್ ನಟಿಸಿದ್ದಾರೆ.
ಲಾಹಿರಿಯವರ ಎರಡನೇಯ ಸಣ್ಣ ಕಥಾ ಸಂಗ್ರಹ ಅನ್‌ಕಸ್ಟಮ್ಡ್ ಅರ್ಥ್, ಏಪ್ರಿಲ್ l1 2008ರಂದು ಬಿಡುಗಡೆಯಾಯಿತು. ಅನ್‌ಕಸ್ಟಮ್ಡ್ ಅರ್ಥ್ ಬಿಡುಗಡೆಯಾದ ನಂತರ ದಲ್ಲಿ ನ್ಯೂಯಾರ್ಕ್ ಟೈಮ್ಸ್  ಉತ್ತಮ ಮಾರಾಟ ಕೃತಿಗಳ ಪಟ್ಟಿಯಲ್ಲಿ ಮೊದಲ ಬಾರಿಗೆ ನಂಬರ್ ಸ್ಥಾನ ಪಡೆಯಿತು. ನ್ಯೂಯಾರ್ಕ್ ಟೈಮ್ಸ್ ಬುಕ್ ರಿವ್ಯೂ ಸಂಪಾದಕ, ಡ್ವೈಟ್ ಗಾರ್ನರ್ ಈ ರೀತಿ ಹೇಳಿದ್ದಾರೆ, "ನಿಜವಾಗಿಯು ಹಿಂದೆ ಈ ರೀತಿಯಾದ ಕಥಾ ಪುಸ್ತಕವನ್ನು ತುಂಬಾ ಚೆನ್ನಾಗಿ ಬರೆದದ್ದನ್ನು ನೋಡಿರಲಿಲ್ಲ ಇದು ನೇರವಾಗಿ ನಂ. 1 ಸ್ಥಾನಕ್ಕೆ ಲಗ್ಗೆ ಹಾಕಿತು ; ಇದೊಂದು ಲಾಹಿರಿಯವರ ಹೊಸದಾದ ಪ್ರಭಾವಶಾಲಿಯಾದ ನಿರೂಪಣೆಯಾಗಿದೆ."
ಲಾಹಿರಿ ದ ನ್ಯೂಯಾರ್ಕರ್ ಮ್ಯಾಗಜೀನ್ ಜೊತೆಗೆ ವಿಶಿಷ್ಟವಾದ ಸಂಬಂಧವನ್ನು ಹೊಂದಿದ್ದು ಇವರ ಹಲವಾರು ಸಣ್ಣ ಕಥೆಗಳು ಪ್ರಕಟವಾದದ್ದು ಇದರಲ್ಲಿಯೆ. ಮತ್ತು ದ ಲಾಂಗ್ ವೇ ಹೋಮ್; ಕುಕ್ಕಿಂಗ್ ಲೆಸ್ಸನ್ಸ್, ಒಳಗೊಂಡು ಸಂಗತಿಗಳನ್ನು ಕುರಿತು ರಚಿಸಿದ ಹಲವಾರು ಕೃತಿಗಳು ಪ್ರಕಟವಾಗಿದ್ದವು, ಈ ಕಥೆಯಲ್ಲಿ ಲಾಹಿರಿಯವರು ತಮ್ಮ ತಾಯಿಯ ಜೊತೆಗೆ ಹೊಂದಿದ ಸಂಬಂಧಲ್ಲಿ ಆಹಾರ ಹೇಗೆ ಪ್ರಾಮುಖ್ಯತೆ ಹೊಂದಿದೆ ಎಂಬುದರ ಕುರಿತಾಗಿದೆ.
2005ರಿಂದ, ಲಾಹಿರಿ ಪೆನ್ ಅಮೆರಿಕನ್ ಸೆಂಟರ್‌ನ ಉಪಾಧ್ಯಕ್ಷರಾಗಿದ್ದಾರೆ, ಬರಹಗಾರರ ನಡುವೆ ಗೆಳೆತನ ಮತ್ತು ಬೌದ್ಧಿಕ ಸಾಂಗತ್ಯ ಬೆಳೆಸಲು ರೂಪಿಸಿದ ಸಂಸ್ಥೆ ಇದಾಗಿದೆ.
2010 ಫೆಬ್ರವರಿಯಲ್ಲಿ, ಕಲೆ ಮತ್ತು ಮಾನವತೆಯ ಮೇಲಿನ ಅಧ್ಯಕ್ಷರ ಮಂಡಳಿಯಲ್ಲಿ ಸದಸ್ಯರಾಗಿ ನೇಮಕವಾಗಿದ್ದಾರೆ ಇವರ ಜೊತೆಗೆ ಇನ್ನೂ ಐವರಿದ್ದಾರೆ.
ಸಾಹಿತ್ಯಕ ದೃಷ್ಟಿ
"ಸರಳವಾದ" ಭಾಷೆ ಮತ್ತು ಪಾತ್ರಗಳ ಮೂಲಕ ಲಾಹಿರಿಯವರ ಬರವಣಿಗೆಯನ್ನು ವಿವರಿಸಲಾಗುತ್ತದೆ, ಅಮೆರಿಕಾಕ್ಕೆ ವಲಸೆಹೋದ ಭಾರತೀಯರು ತಮ್ಮ ಜನ್ಮಸ್ಥಳ ಮತ್ತು ವಾಸಿಸುವ ನೆಲೆಯ ನಡುವಿನ ಸಾಂಸ್ಕೃತಿಕ ಮೌಲ್ಯವನ್ನು ನಿರ್ದೇಶಿಸಬೇಕು. ಲಾಹಿರಿಯವರ ಕಥೆಗಳು ಆತ್ಮಕಥೆಯ ರೂಪದಲ್ಲಿ ಮತ್ತು ತಮ್ಮ ಪೋಷಕರ, ಗೆಳೆಯರ, ಪರಿಚಯದವರ ಮತ್ತು ಇತರೆ ಬೆಂಗಾಳಿ ಸಮುದಾಯದ ಕುಟುಂಬದವರ ಅನುಭವದ ಜೊತೆಗೆ ತಮ್ಮ ಅನುಭವವನ್ನು ಹೊಂದಿರುತ್ತವೆ. ಹೋರಾಟಗಳು, ಆತಂಕಗಳು, ಪಕ್ಷಪಾತದ ಕುರಿತಾಗಿನ ಸೂಕ್ಷ-ವ್ಯತ್ಯಾದಗಳ ಕಾಲಾನುಕ್ರಮದ ಘಟನೆಗಳು, ಮತ್ತು ವಲಸೆಗಾರರ ಮನಸ್ಥಿತಿ ಮತ್ತು ವರ್ತನೆಗಳ ವಿವರಗಳನ್ನು ಲಾಹಿರಿಯವರ ಪಾತ್ರಗಳು ಶೋಧಿಸುತ್ತವೆ.
ಅನ್‌ಕಸ್ಟಮ್ಡ್ ಅರ್ಥ್ ವರೆಗೆ ಮೊದಲ ಭಾರತೀಯ ಅಮೆರಿಕಾ ವಲಸೆಗಾರರ ಮೊದಲ ಪೀಳಿಗೆ ಮತ್ತು ಅವರ ತಮ್ಮ ದೇಶಕ್ಕಿಂತ ಭಿನ್ನವಾದ ಸ್ಥಳದಲ್ಲಿ ತಮ್ಮ ಕುಟುಂಬವನ್ನು ಬೆಳೆಸಲು ನಡೆಸುವ ಹೋರಾಟದ ಕುರಿತು ಗಮನ ಹರಿಸಿದ್ದಾ. ತಮ್ಮ ಮಕ್ಕಳನ್ನು ಭಾರತೀಯ ಸಂಸ್ಕೃತಿ ಮತ್ತು ಸಂಪ್ರದಾಯಕ್ಕೆ ಪರಿಚಿತರನ್ನಾಗಿ ಮಾಡಲು ಮತ್ತು ಅವರು ಬೆಳೆದ ನಂತರವು ಒಟ್ಟು ಕುಟುಂಬದಲ್ಲಿ ಪೋಷಕರು ಮಕ್ಕಳು, ಮತ್ತು ಮಕ್ಕಳ ಕುಟುಂಬವು ಒಂದೇ ಸೂರಿನಡಿಯಲ್ಲಿ ಬಾಳುವಂತೆ ಮಾಡಲು ಪ್ರಯತ್ನ ಪಡುವುದನ್ನು ಇವರ ಕಥೆಗಳು ವಿವರಿಸುತ್ತವೆ.
ಅನ್‌ಕಸ್ಟಮ್ಡ್ ಅರ್ಥ್್‌ ನಂತರ ಲಾಹಿರಿಯ ಪಾತ್ರಗಳು ಮೊದಲಿನ ಧ್ವನಿಗಳಿಂದ ಹೊರ ಬಂದು ಹೊಸದಾದ ಹಂತದ ಬೆಳವಣಿಗೆ ಆರಂಭಿಸಿತು. ಈ ಕಥೆಗಳು ಎರಡು ಮತ್ತು ಮೂರನೇಯ ಪೀಳಿಗೆಯ ಗತಿಗಳ ಕುರಿತು ಹೆಣೆಯಲಾಗಿದೆ. ಲಾಹಿತ್ರಿಯವರ ಕಥೆಗಳು ವೈಯಕ್ತಿಕ ಅವಶ್ಯಕತೆಗಳಿಗೆ ಒತ್ತು ನೀಡುವತ್ತ ಬದಲಾಗಿ ಮುಂದಿನ ಪೀಳಿಗೆಯು ಅಮೆರಿಕಾದ ಸಂಸ್ಕೃತಿಯನ್ನು ಮೈಗೂಡಿಸಿಕೊಂಡು ತಮ್ಮ ಮೂಲ ದೇಶದಿಂದ ಹೊರಬಂದು ಉತ್ತಮವಾದ ದೃಷ್ಟಿಕೋನವನ್ನು ಬೆಳೆಸಿಕೊಳ್ಳುತ್ತಿವೆ ಎಂಬುದರತ್ತ ಗಮನ ನೀಡುತ್ತಿದ್ದಾರೆ. ನಂತರದ ಪೀಳಿಗೆಯು ತಮ್ಮ ವಲಸೆ ಪೋಷಕರು ತಮ್ಮ ಸಮುದಾಯಕ್ಕ ಮೀಸಲಾಗಿ ಮತ್ತು ಇತರೆ ಸಮುದಾಯದ ಜೊತೆಗಿನ ಜವಾಬ್ದಾರಿಗಳಿಂದ ಒತ್ತಾಯ ಪೂರ್ವಕವಾಗಿ ಹೇಗೆ ಬೇರೆಯಾಗುತ್ತಿದ್ದಾರೆ ಎಂಬುದನ್ನು ಕಟ್ಟಿಕೊಡುತ್ತಾರೆ.
ಬಾಹ್ಯ ಕೊಂಡಿಗಳು
ಇತರೆ
ವರ್ಗ:1967ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:21ನೇಯ ಶತಮಾನದ ಕಾದಂಬರಿಕಾರರು ವರ್ಗ:21ನೆ ಶತಮಾನದ ಮಹಿಳಾ ಲೇಖಕಿಯರು ವರ್ಗ:ಅಮೆರಿಕಾದ ಹಿಂದೂಗಳು ವರ್ಗ:ಅಮೆರಿಕಾದ ಕಾದಂಬರಿಕಾರರು ವರ್ಗ:ಅಮೆರಿಕಾದ ಸಣ್ಣ ಕಥೆ ಲೇಖಕರು ವರ್ಗ:ಅಮೆರಿಕಾದ ಮಹಿಳಾ ಲೇಖಕಿಯರು ವರ್ಗ:ಭಾರತೀಯ ಮೂಲದ ಅಮೆರಿಕಾ ಬರಹಗಾರರು ವರ್ಗ:ಬರ್ನಾರ್ಡ್ ಕಾಲೇಜ್ ಅಲ್ಯುಮ್ನಿ ವರ್ಗ:ಬಂಗಾಳಿ ಬರಹಗಾರರು ವರ್ಗ:ಬೋಸ್ಟನ್ ವಿಶ್ವವಿದ್ಯಾಲಯ ಅಲ್ಯುಮ್ನಿ ವರ್ಗ:ಬೋಸ್ಟನ್ ವಿಶ್ವವಿದ್ಯಾಲಯ ಅಧ್ಯಾಪಕ ವರ್ಗ ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿರುವ ಇಂಗ್ಲೀಶ್ ವಲಸೆಗಾರರು ವರ್ಗ:ಗುಡೆನ್‌ಹೈಮ್ ಫೆಲೋಸ್‌ ವರ್ಗ:ಬ್ರೂಕ್ಲಿನ್‌ ಮೂಲದ ಜನರು ವರ್ಗ:ದಕ್ಷಿಣ ಕಿಂಗ್ಸ್‌ಟನ್, ರೋಡ್ ಐಸ್‌ಲ್ಯಾಂಡ್ ಜನರು ವರ್ಗ:ಕಾದಂಬರಿಗಾಗಿನ ಪುಲಿಟ್ಜರ್ ಪ್ರಶಸ್ತಿ ವಿಜೇತರು ವರ್ಗ:ರೋಡ್ ಐಸ್‌ಲ್ಯಾಂಡ್ ಸ್ಕೂಲ್ ಆಫ್ ಡಿಸೈನ್ ಫ್ಯಾಕಲ್ಟಿ ವರ್ಗ:ನ್ಯೂಯಾರ್ಕ್ ನಗರದಿಂದ ಬಂದ ಬರಹಗಾರರು ವರ್ಗ:ರೋಡ್ ಐಸ್‌ಲ್ಯಾಂಡ್‌ನಿಂದ ಬರೆದ ಬರಹಗಾರರು ವರ್ಗ:ಭಾರತೀಯ ಮಹಿಳಾ ಬರಹಗಾರರು ವರ್ಗ:ಸಾಹಿತಿಗಳು
ಗಜಾನನ ಯಾಜಿ
ಮುಂಬಯಿನಗರದ 'ಮಾಹಿಮ್' ಉಪನಗರದಲ್ಲಿರುವ, ’ಕರ್ನಾಟಕ ಸಂಘ’ದ ಸದಸ್ಯ,'ಗಜಾನನ ಯಾಜಿ'ಯವರು, ’ಕಾರ್ಯ ಚಟುವಟಿಕೆ’ಗಳಲ್ಲಿ ಉತ್ಸಾಹದಿಂದ ಸಕ್ರಿಯರಾಗಿ ಭಾಗವಹಿಸುತ್ತಿದ್ದ ಹಿರಿಯ ಚೇತನ. ಅವರು, ೧೯೯೦-೯೭ ರವರೆಗೆ, ’ಕಾರ್ಯಕಾರಿ ಸಮಿತಿಯ ಸದಸ್ಯ’ರಾಗಿದ್ದು, ’ಗ್ರಂಥಾಲಯ’ ಹಾಗೂ ’ಮಾಹಿತಿ ಕೇಂದ್ರ’, ’ಕಲಾಭಾರತಿ’, ’ಸಾಂಸ್ಕೃತಿಕ’, ’ಸಾಹಿತ್ಯಕ ಉಪಸಮಿತಿ’ ಗಳಲ್ಲಿ ಸೇವೆ ಸಲ್ಲಿಸಿದ್ದಾರೆ.
ಜನನ ಹಾಗೂ ವಿದ್ಯಾಭ್ಯಾಸ
'ಗಜಾನನ ಯಾಜಿ' ಯವರು, ’ಉತ್ತರ ಕನ್ನಡದ ಜಿಲ್ಲೆ’ಯ ’ಹೊನ್ನಾವರ’ ತಾಲ್ಲೂಕಿನ ’ಇಡಗುಂಜಿ’ಯವರು. ಅವರಿಗೆ ಮನೆಯಿಂದಲೇ ಸಹಜವಾಗಿ ಬಂದ ಕಲೆಗಳು ಸಂಗೀತ ಮತ್ತು ಅಭಿನಯ. ’ಯಕ್ಷಗಾನದ ಚಂಡೆ’, ’ಮೃದಂಗ’, ’ಭಾಗವತಿಕೆ’ಗಳಲ್ಲಿ ಪರಿಣಿತಿಯನ್ನು ಹೊಂದಿದ್ದರು. ಮೊದಲ ಗುರುಗಳು, ’ಕೆರೆಮನೆ ಮಹಾಬಲ ಹೆಗಡೆ’, ಪಂ. ಚಂದ್ರಶೇಖರ ಪುರಾಣಿಕ ಮಠ’, ೧೯೬೧ ರಲ್ಲಿ ’ಇಡಗುಂಜಿಯ ಶ್ರೀ ಸಿದ್ಧಿವಿನಾಯಕ ಸಂಗೀತ ಸಭಾ’ ಆರಂಭಮಾಡಿದ್ದರು. ಬೊಂಬಾಯಿಗೆ ಬಂದಕೂಡಲೇ, ಪಂ. ಪ್ರಭುದೇವ ರ ಬಳಿ ಸಂಗೀತಾಭ್ಯಾಸ ನಡೆಸಿದರು. ಸಂಗೀತದಲ್ಲಿ ’ಸಂಗೀತ ವಿಶಾರದ,’ ಹಾಗೂ ’ವಿದ್ವತ್’ ಪರೀಕ್ಷೆಗಳನ್ನು ಮಾಡಿಕೊಂಡಿದ್ದಾರ‍ೆ. ಬೊಂಬಾಯಿನಲ್ಲಿ ಸ್ವಂತ ಸಂಗೀತ ಶಾಲೆಯನ್ನು ಆರಂಭಿಸಿದರು. ’ಬೃಹನ್ ಮುಂಬಯಿ ನಗರಪಾಲಿಕೆಯ ಶಾಲೆಗಳಲ್ಲಿ ’ಸಂಗೀತ ಶಿಕ್ಷಕರ ಹುದ್ದೆ’ಯಲ್ಲಿದ್ದು, ನಿವೃತ್ತರಾದರು.
’ಭಾವನಾ ಲಲಿತಕಲಾ ವೇದಿಕೆ’ಯಲ್ಲಿ
’ಭಾವನಾ ಲಲಿತಕಲಾ ವೇದಿಕೆ’ ಯ ಆಶ್ರಯದಲ್ಲಿ, ಬೇರೆ,ಬೇರೆ ಸಂಘ ಸಂಸ್ಥೆಗಳ ಕಾರ್ಯಕಲಾಪಗಳಲ್ಲಿ,
ಮರಣ
'ಗಜಾನನ ಯಾಜಿ' ಯವರು, ೨೨,ಜೂನ್, ೨೦೧೦ ರ ರಾತ್ರಿ, ಹೊನ್ನಾವರದ, 'ಗುಣವಂತೆ'ಯ ತಮ್ಮ 'ಸ್ವಗೃಹ'ದಲ್ಲಿ ಮೃತರಾದರು. ೭೧ ವರ್ಷ ಪ್ರಾಯದ 'ಗಜಾನನ ಯಾಜಿ' ಯವರು, ಸ್ವಲ್ಪ ದಿನಗಳಿಂದ ಅನಾರೋಗ್ಯದಿಂದ ನರಳುತ್ತಿದ್ದರು.'ಗಜಾನನ ಯಾಜಿ' ಯವರು, 'ಪತ್ನಿ' ಮೂವರು ಹೆಣ್ಣುಮಕ್ಕಳು, ಹಾಗೂ ಅಪಾರ ಬಂಧುವರ್ಗ, ಮತ್ತು ಅಭಿಮಾನಿ-ಮಿತ್ರರನ್ನು ಅಗಲಿದ್ದಾರೆ.
ವರ್ಗ:ಮುಂಬಯಿ ರಂಗಭೂಮಿ ಕಲಾವಿದರು
ಸುಭದ್ರಾ ಕುಮಾರಿ ಚೌಹಾಣ್
ಸುಭದ್ರಾ ಕುಮಾರಿ ಚೌಹಾಣ್ (೧೬ ಆಗಸ್ಟ್ ೧೯೦೪– ೧೫ ಫೆಬ್ರವರಿ ೧೯೪೮) ಒಬ್ಬ ಭಾರತೀಯ ಕವಿ. ಆಕೆಯ ಅತ್ಯಂತ ಜನಪ್ರಿಯ ಕವಿತೆಗಳಲ್ಲಿ ಒಂದು "ಝಾನ್ಸಿ ಕಿ ರಾಣಿ" (ಝಾನ್ಸಿಯ ಧೈರ್ಯಶಾಲಿ ರಾಣಿಯ ಬಗ್ಗೆ).
=ಜೀವನಚರಿತ್ರೆ=
ಸುಭದ್ರಾ ಚೌಹಾಣ್ ಅವರು ಉತ್ತರ ಪ್ರದೇಶದ ಪ್ರಯಾಗ್‍ರಾಜ್ ಜಿಲ್ಲೆಯ ನಿಹಾಲ್ಪುರ್ ಗ್ರಾಮದಲ್ಲಿ ಜನಿಸಿದರು. ಅವರು ಆರಂಭದಲ್ಲಿ ಅಲಹಾಬಾದ್‌ನ ಕ್ರೋಸ್ತ್‌ವೈಟ್ ಬಾಲಕಿಯರ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ಅಲ್ಲಿ ಅವರು ಹಿರಿಯರಾಗಿದ್ದರು ಮತ್ತು ಮಹಾದೇವಿ ವರ್ಮಾ ಅವರೊಂದಿಗೆ ಸ್ನೇಹಿತರಾಗಿದ್ದರು. ೧೯೧೯ ರಲ್ಲಿ ಮಧ್ಯಮ ಶಾಲಾ ಪರೀಕ್ಷೆಯಲ್ಲಿ ಉತ್ತೀರ್ಣರಾದರು.ಮತ್ತು ಅದೇ ವರ್ಷದಲ್ಲಿ ಖಾಂಡ್ವಾದ ಠಾಕೂರ್ ಲಕ್ಷ್ಮಣ್ ಸಿಂಗ್ ಚೌಹಾನ್ ಅವರೊಂದಿಗಿನ ವಿವಾಹವಾದರು. ನಂತರ, ಅವರು ಜುಬ್ಬಲ್‌ಪೋರ್‌ಗೆ (ಈಗ ಜಬಲ್‌ಪುರ), ಮಧ್ಯ ಪ್ರಾಂತ್ಯಗಳಿಗೆ ತೆರಳಿದರು.
೧೯೨೧ ರಲ್ಲಿ, ಸುಭದ್ರಾ ಕುಮಾರಿ ಚೌಹಾಣ್ ಮತ್ತು ಅವರ ಪತಿ ಮಹಾತ್ಮಾ ಗಾಂಧಿಯವರ ಅಸಹಕಾರ ಚಳುವಳಿಯನ್ನು ಸೇರಿದರು. ನಾಗ್ಪುರದಲ್ಲಿ ನ್ಯಾಯಾಲಯದ ಬಂಧನಕ್ಕೆ ಬಂದ ಮೊದಲ ಮಹಿಳಾ ಸತ್ಯಾಗ್ರಹಿ ಮತ್ತು ೧೯೨೩ ಮತ್ತು ೧೯೪೨ ರಲ್ಲಿ ಬ್ರಿಟಿಷ್ ಆಡಳಿತದ ವಿರುದ್ಧದ ಪ್ರತಿಭಟನೆಯಲ್ಲಿ ಪಾಲ್ಗೊಂಡದ್ದಕ್ಕಾಗಿ ಎರಡು ಬಾರಿ ಜೈಲಿನಲ್ಲಿದ್ದಳು.
ಅವರು ರಾಜ್ಯದ ಶಾಸಕಾಂಗ ಸಭೆಯ ಸದಸ್ಯರಾಗಿದ್ದರು (ಹಿಂದಿನ ಮಧ್ಯ ಪ್ರಾಂತ್ಯಗಳು). ಅವರು ೧೯೪೮ ರಲ್ಲಿ ಮಧ್ಯಪ್ರದೇಶದ ಸಿಯೋನಿ ಬಳಿ ಕಾರು ಅಪಘಾತದಲ್ಲಿ ನಿಧನರಾದರು. ಆಗಿನ ಕೇಂದ್ರ ಪ್ರಾಂತ್ಯಗಳ ರಾಜಧಾನಿಯಾದ ನಾಗ್ಪುರದಿಂದ ಜಬಲ್ಪುರಕ್ಕೆ ಹಿಂದಿರುಗುವಾಗ, ಅಲ್ಲಿ ಅವರು ಅಸೆಂಬ್ಲಿ ಅಧಿವೇಶನದಲ್ಲಿ ಭಾಗವಹಿಸಲು ಹೋಗಿದ್ದರು.
=ಬರವಣಿಗೆ ವೃತ್ತಿ=
ಚೌಹಾಣ್ ಅವರು ಹಿಂದಿ ಕಾವ್ಯದಲ್ಲಿ ಹಲವಾರು ಜನಪ್ರಿಯ ಕೃತಿಗಳನ್ನು ರಚಿಸಿದ್ದಾರೆ. ಆಕೆಯ ಅತ್ಯಂತ ಪ್ರಸಿದ್ಧವಾದ ಸಂಯೋಜನೆಯು ಝಾನ್ಸಿ ಕಿ ರಾಣಿ, ರಾಣಿ ಲಕ್ಷ್ಮಿ ಬಾಯಿಯ ಜೀವನವನ್ನು ವಿವರಿಸುವ ಭಾವನಾತ್ಮಕವಾಗಿ ಆವೇಶದ ಕವನವಾಗಿದೆ. ಈ ಕವಿತೆ ಹಿಂದಿ ಸಾಹಿತ್ಯದಲ್ಲಿ ಹೆಚ್ಚು ಪಠಿಸಲ್ಪಟ್ಟ ಮತ್ತು ಹಾಡಿದ ಕವಿತೆಗಳಲ್ಲಿ ಒಂದಾಗಿದೆ. ಝಾನ್ಸಿರಾಣಿ ಜೀವನ ಮತ್ತು ೧೮೫೭ ಕ್ರಾಂತಿಯಲ್ಲಿ ಅವರ ಭಾಗವಹಿಸುವಿಕೆಯ ಭಾವನಾತ್ಮಕವಾಗಿ ಆವೇಶದ ವಿವರಣೆ ಇದೆ. ಇದನ್ನು ಭಾರತದ ಶಾಲೆಗಳಲ್ಲಿ ಹೆಚ್ಚಾಗಿ ಕಲಿಸಲಾಗುತ್ತದೆ. ಜಲಿಯನ್ ವಾಲಾ ಬಾಗ್ ಮೇ ವಸಂತ್, ವೀರೋನ್ ಕಾ ಕೈಸಾ ಹೋ ಬಸಂತ್, ರಾಖಿ ಕಿ ಚುನೌತಿ, ಮತ್ತು ವಿದಾ, ಸ್ವಾತಂತ್ರ್ಯ ಚಳವಳಿಯ ಬಗ್ಗೆ ಮುಕ್ತವಾಗಿ ಮಾತನಾಡುತ್ತಾರೆ. ಅವರು ಭಾರತೀಯ ಸ್ವಾತಂತ್ರ್ಯ ಚಳವಳಿಯಲ್ಲಿ ಭಾಗವಹಿಸಲು ಹೆಚ್ಚಿನ ಸಂಖ್ಯೆಯ ಭಾರತೀಯ ಯುವಕರನ್ನು ಪ್ರೇರೇಪಿಸಿದರು ಎಂದು ಹೇಳಲಾಗುತ್ತದೆ. ಸುಭದ್ರಾ ಕುಮಾರಿ ಚೌಹಾಣ್ ಅವರು ಹಿಂದಿಯ ಖಾರಿಬೋಲಿ ಉಪಭಾಷೆಯಲ್ಲಿ ಸರಳ, ಸ್ಪಷ್ಟ ಶೈಲಿಯಲ್ಲಿ ಬರೆದಿದ್ದಾರೆ. ವೀರ ಕವನಗಳಲ್ಲದೆ ಮಕ್ಕಳಿಗಾಗಿಯೂ ಕವಿತೆಗಳನ್ನು ಬರೆದಿದ್ದಾಳೆ. ಅವರು ಮಧ್ಯಮ ವರ್ಗದವರ ಜೀವನವನ್ನು ಆಧರಿಸಿ ಕೆಲವು ಸಣ್ಣ ಕಥೆಗಳನ್ನು ಬರೆದಿದ್ದಾರೆ.
=ಪರಂಪರೆ=
ಸುಭದ್ರಾ ಕುಮಾರಿ ಚೌಹಾಣ್ ಭಾರತೀಯ ಕೋಸ್ಟ್ ಗಾರ್ಡ್ನ ಐಸಿಜಿಎಸ್ ಹಡಗನ್ನು ಗವಿಗೆ ಹೆಸರಿಸಲಾಯಿತು. ಮಧ್ಯಪ್ರದೇಶದ ಸರ್ಕಾರವು ಜಬಲ್‌ಪುರದ ಮುನ್ಸಿಪಲ್ ಕಾರ್ಪೊರೇಷನ್ ಕಛೇರಿಯ ಮುಂದೆ ಸುಭದ್ರಾ ಕುಮಾರಿ ಚೌಹಾಣ್ ಅವರ ಪ್ರತಿಮೆಯನ್ನು ಸ್ಥಾಪಿಸಿತು.
ಇಂಡಿಯಾ ಪೋಸ್ಟ್ ಇವರ ಸ್ಮರಣಾರ್ಥವಾಗಿ ಆಗಸ್ಟ್ ೬,೧೯೧೭ ರಂದು ಅಂಚೆ ಚೀಟಿಯನ್ನು ಬಿಡುಗಡೆ ಮಾಡಿತು.
೧೬ ಆಗಸ್ಟ್ ೨೦೨೧ ರಂದು, ಸರ್ಚ್ ಇಂಜಿನ್ ಗೂಗಲ್ ಸುಭದ್ರಾ ಕುಮಾರಿ ಅವರ ೧೧೭ ನೇ ಜನ್ಮ ವಾರ್ಷಿಕೋತ್ಸವದಂದು ಡೂಡಲ್ನೊಂದಿಗೆ ಸ್ಮರಿಸಿತು. "ಚೌಹಾಣ್ ಅವರ ಕಾವ್ಯವು ಐತಿಹಾಸಿಕ ಪ್ರಗತಿಯ ಸಂಕೇತವಾಗಿ ಅನೇಕ ಭಾರತೀಯ ತರಗತಿಗಳಲ್ಲಿ ಪ್ರಧಾನವಾಗಿ ಉಳಿದಿದೆ. ಭವಿಷ್ಯದ ಪೀಳಿಗೆಗಳು ಸಾಮಾಜಿಕ ಅನ್ಯಾಯದ ವಿರುದ್ಧ ನಿಲ್ಲಲು ಮತ್ತು ರಾಷ್ಟ್ರದ ಇತಿಹಾಸವನ್ನು ರೂಪಿಸಿದ ಪದಗಳನ್ನು ಆಚರಿಸಲು ಪ್ರೋತ್ಸಾಹಿಸುತ್ತದೆ" ಎಂದು ಗೂಗಲ್ ಕಾಮೆಂಟ್ ಮಾಡಿದೆ.
=ಕೃತಿಗಳು=
ಕವಿತೆಗಳ ಸಂಗ್ರಹಗಳು
ಈ ಸಂಕಲನಗಳು "ಝಾನ್ಸಿ ಕಿ ರಾಣಿ", "ವೀರೋನ್ ಕಾ ಕೈಸಾ ಹೋ ಬಸಂತ್" ಮತ್ತು "ಯೇ ಕದಂಬ್ ಕಾ ಪೇಡ್" ನಂತಹ ಕೆಲವು ಪ್ರಸಿದ್ಧ ಕವನಗಳನ್ನು ಒಳಗೊಂಡಿವೆ.
ಉಲ್ಲೇಖಗಳು
<References />
ವರ್ಗ:ಕವಿಗಳು ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಸುಳಿ
thumb|ವಿಶ್ವದ ಮೂರನೇ ಅತಿ ದೊಡ್ಡ ಸುಳಿ ಸ್ಕಾಟ್ಲಂಡ್‍ನಲ್ಲಿದೆ
ಸುಳಿ ಎಂದರೆ ಎದುರಾಳಿ/ವಿರೋಧಿ ಪ್ರವಾಹಗಳ ಸೇರಿಕೆಯಿಂದ ಉತ್ಪತ್ತಿಯಾದ ವೇಗವಾಗಿ ಸುತ್ತುತ್ತಿರುವ ನೀರಿನ ಸಮೂಹ. ಬಹುಪಾಲು ಸುಳಿಗಳು ಬಹಳ ಪ್ರಬಲವಾಗಿರುವುದಿಲ್ಲ ಮತ್ತು ಸ್ನಾನದ ತೊಟ್ಟಿ ಅಥವಾ ಬಚ್ಚಲು ಗುಂಡಿಯು ಬರಿದಾಗುತ್ತಿರುವಾಗ ಬಹಳ ಚಿಕ್ಕ ಸುಳಿಗಳನ್ನು ಸುಲಭವಾಗಿ ನೋಡಬಹುದು. ಸಮುದ್ರಗಳು ಅಥವಾ ಸಾಗರಗಳಲ್ಲಿನ ಹೆಚ್ಚು ಪ್ರಬಲವಾದ ಸುಳಿಗಳನ್ನು ಮಹಾಜಲಾವರ್ತಗಳು ಎಂದು ಕರೆಯಬಹುದು. ಕೆಳಹರಿವು ಹೊಂದಿರುವ ಯಾವುದೇ ಸುಳಿಯನ್ನು ಸೂಚಿಸಲು ಗರ್ತ ಸರಿಯಾದ ಪದವಾಗಿದೆ.
ಮಹಾಸಾಗರಗಳಲ್ಲಿ, ಕಿರಿದಾದ ಜಲಸಂಧಿಗಳಲ್ಲಿ, ವೇಗವಾಗಿ ಹರಿಯುವ ನೀರಿರುವಲ್ಲಿ, ಸುಳಿಗಳು ಸಾಮಾನ್ಯವಾಗಿ ಉಬ್ಬರವಿಳಿತಗಳಿಂದ ಉಂಟಾಗಿರುತ್ತವೆ; ದೊಡ್ಡ ಹಡಗುಗಳು ಅಂತಹ ಮಹಾಜಲಾವರ್ತದಲ್ಲಿ ಒಳ ಎಳೆದುಕೊಳ್ಳಲ್ಪಟ್ಟ ಕೆಲವು ಕಥೆಗಳೂ ಇವೆ, ಆದಾಗ್ಯೂ ಹೆಚ್ಚು ಚಿಕ್ಕ ನೌಕೆಗಳು ಅಪಾಯದಲ್ಲಿರುತ್ತವೆ. ಹೆಚ್ಚು ಚಿಕ್ಕ ಸುಳಿಗಳು ಅನೇಕ ಜಲಪಾತಗಳ ಬುಡದಲ್ಲಿಯೂ ಕಾಣಿಸಿಕೊಳ್ಳುತ್ತವೆ ಮತ್ತು ಸುಳಿಗಳನ್ನು ಒಡ್ಡುಗಳು ಹಾಗೂ ಅಣೆಕಟ್ಟುಗಳಂತಹ ಮಾನವನಿರ್ಮಿತ ರಚನೆಗಳಿಂದಲೂ ನದಿಯ ಕೆಳದಿಕ್ಕಿನಲ್ಲಿ ನೋಡಬಹುದು. ನಯಾಗರ ಜಲಪಾತದಂತಹ ಪ್ರಬಲ ಜಲಪಾತಗಳ ವಿಷಯದಲ್ಲಿ, ಈ ಸುಳಿಗಳು ಸಾಕಷ್ಟು ಪ್ರಬಲವಾಗಿರಬಲ್ಲವು.
ಭಾರತ್ ನಿರ್ಮಾಣ್
ಭಾರತ್ ನಿರ್ಮಾಣ್ ಭಾರತದ ಯುವಜನತೆಯ ಸಾಮಾಜಿಕ ಜವಾಬ್ದಾರಿಗಳ ಬಗ್ಗೆ ಜಾಗೃತಿ ಮೂಡಿಸುವ ಕೆಲಸ ಮತ್ತು ದೇಶದ ಭದ್ರ ಬುನಾದಿಯಾಗಿರುವ ಯುವ ಶಕ್ತಿಯನ್ನು ನಿರಂತರವಾಗಿ ಸದೃಢಗೊಳಿಸುವ ಕೆಲಸಕ್ಕಾಗಿ ಕೇಂದ್ರ ಸರಕಾರ ಗ್ರಾಮೀಣ ಪ್ರದೇಶಗಳಲ್ಲಿ ಯೋಜನೆಗಳನ್ನು ಪರಿಣಾಮಕಾರಿಯಾಗಿ ಅನುಷ್ಠಾನಗೊಳಿಸುವ ನಿಟ್ಟಿನಲ್ಲಿ ದೇಶದಾದ್ಯಂತ ಲ್ಯಾಬ್ ಟು ಲ್ಯಾಂಡ್ ಎಂಬ ಯೋಜನೆಯಡಿ ಆಯಾ ರಾಜ್ಯಗಳ ಗ್ರಾಮೀಣ ಅಭಿವೃದ್ದಿ ತರಬೇತಿ ಸಂಸ್ಥೆಗಳಿಂದ "ಭಾರತ್ ನಿರ್ಮಾಣ್" ಸ್ವಯಂ ಸೇವಕರನ್ನು ತರಬೇತಿ ನೀಡಿ ಆಮೂಲಕ ಗ್ರಾಮೀಣಾಭಿವೃದ್ದಿ ಸಾಧಿಸುವುದೇ ಈ ಯೋಜನೆಯ ಉದ್ದೇಶವಾಗಿದೆ.
ಸುಳಿ
ಸಾಲ್ಟ್‌ಸ್ಟ್ರೋಮನ್‍ನ ಮಹಾಜಲಾವರ್ತ ಭೂಮಿಯ ಅತ್ಯಂತ ಪ್ರಬಲ ಮಹಾಜಲಾವರ್ತವಾಗಿದೆ, ಮತ್ತು ಆರ್ಕ್ಟಿಕ್ ವೃತ್ತದ ಹತ್ತಿರ ನಾರ್ವೆಯ ಬೋಡ ನಗರದ ಆಗ್ನೇಯಕ್ಕೆ ಸ್ಥಿತವಾಗಿದೆ. ಅದರ ಅತ್ಯಂತ ಕಿರಿದಾದ ಕಡೆ ಜಲಸಂಧಿಯು ೧೫೦ ಮೀಟರ್ ಅಗಲವಿದೆ ಮತ್ತು ಜಲಮಾರ್ಗದ ಮೂಲಕ ನೀರು ದಿನಕ್ಕೆ ನಾಲ್ಕು ಬಾರಿ ಕೆಳಹೋಗುತ್ತದೆ. ಈ ಘಟನೆಯ ಅವಧಿಯಲ್ಲಿ ಕಿರಿದಾದ ಜಲಸಂಧಿಯಲ್ಲಿ ೪೦೦ ಮಿಲಿಯ ಘನ ಮೀಟರ್‌ನಷ್ಟು ನೀರು ಸಾಗುತ್ತದೆ ಎಂದು ಅಂದಾಜಿಸಲಾಗಿದೆ. ನೀರು ಕೆನೆ ಬಣ್ಣದ್ದಾಗಿದೆ ಮತ್ತು ಪೂರ್ಣ ಉಬ್ಬರದ ವೇಳೆಯಲ್ಲಿ ಅತ್ಯಂತ ಪ್ರಕ್ಷುಬ್ಧವಾಗಿರುತ್ತದೆ. ಇದನ್ನು ಸಾವಿರಾರು ಪ್ರವಾಸಿಗರು ವೀಕ್ಷಿಸುತ್ತಾರೆ. ಇದು ಗಂಟೆಗೆ ೪೦ ಕಿಲೋಮೀಟರ್ ವೇಗ ಮುಟ್ಟುತ್ತದೆ, ಮತ್ತು ಸರಾಸರಿ ವೇಗ ಗಂಟೆಗೆ ಸುಮಾರು ೧೩ ಕಿಲೋಮೀಟರ್ ಆಗಿದೆ. ಈ ಜಲಸಂಧಿಯಲ್ಲಿ ನೌಕಾಯಾನ ಅಪಾಯಕಾರಿಯಾಗಿರುವುದರಿಂದ, ಇದರ ಮೂಲಕ ಸಾಗಲು ದೊಡ್ಡ ಹಡಗುಗಳಿಗೆ ಒಂದು ಚಿಕ್ಕ ಸಮಯಾವಧಿ ಮಾತ್ರ ಲಭ್ಯವಿರುತ್ತದೆ. ಇದರ ಪ್ರಭಾವಶಾಲಿ ಶಕ್ತಿಯು ಇದೇ ಸ್ಥಳದಲ್ಲಿ ಅಮಾವಾಸ್ಯೆ ಮತ್ತು ಹುಣ್ಣಿಮೆಯ ಅವಧಿಯಲ್ಲಿ ಸಂಭವಿಸುವ ವಿಶ್ವದ ಅತ್ಯಂತ ಪ್ರಬಲ ಉಬ್ಬರವಿಳಿತದಿಂದ ಉಂಟಾಗಿದೆ.
ಉಲ್ಲೇಖಗಳು
ವರ್ಗ:ಜಲಸಮೂಹಗಳು
ಭಾರತ್ ನಿರ್ಮಾಣ್
ವಿಶೇಷತೆ
ನಮ್ಮ ದೇಶದ ಒಟ್ಟು ಜನಸಂಖ್ಯೆಯ ಶೇ ೭೦ ರಷ್ಟು ಜನರು ಗ್ರಾಮೀಣ ಪ್ರದೇಶಗಳಲ್ಲಿ ವಾಸಿಸುತ್ತಿದ್ದಾರೆ.ಸ್ವಾತಂತ್ರ್ಯ ದೊರೆತು ೬೫ ವರ್ಷಗಳೇ ಕಳೆದರೂ ಇಂದಿಗೂ ಗ್ರಾಮೀಣ ಪ್ರದೇಶಗಳು ನಿರೀಕ್ಷಿತ ಅಭಿವೃದ್ದಿ ಸಾಧಿಸಲಾಗಲಿಲ್ಲ.ಗ್ರಾಮೀಣ ಅಭಿವೃದ್ದಿಗಾಗಿ ಕೇಂದ್ರ ಗ್ರಾಮೀಣ ಅಭಿವೃದ್ದಿ ಸಚಿವಾಲಯ ಪ್ರತೀವರ್ಷ 8ಲಕ್ಷ ಕೋಟಿ ರೂ ಹಾಗೂ ರಾಜ್ಯ ಸರಕಾರಗಳು ಪ್ರತೀವರ್ಷ 7.5ಲಕ್ಷ ಕೋರೂ ಅನುದಾನ ಬಿಡುಗಡೆಗೊಳಿಸುತ್ತಿದ್ದು,ಇದರ ಸಮರ್ಪಕ ಅನುಷ್ಠಾನದಲ್ಲಿ ಜನಪ್ರತಿನಿಧಿಗಳು ಹಾಗೂ ಅಧಿಕಾರಿಗಳು ಎಡವಿರುವ ಹಿನ್ನಲೆಯಲ್ಲಿ ಕೇಂದ್ರ ಸರಕಾರ ಗ್ರಾಮೀಣ ಪ್ರದೇಶಗಳಲ್ಲಿ ಯೋಜನೆಗಳನ್ನು ಪರಿಣಾಮಕಾರಿಯಾಗಿ ಅನುಷ್ಠಾನಗೊಳಿಸುವ ನಿಟ್ಟಿನಲ್ಲಿ ದೇಶದಾದ್ಯಂತ ಲ್ಯಾಬ್ ಟು ಲ್ಯಾಂಡ್ ಎಂಬ ಯೋಜನೆಯಡಿ ಆಯಾ ರಾಜ್ಯಗಳ ಗ್ರಾಮೀಣ ಅಭಿವೃದ್ದಿ ತರಬೇತಿ ಸಂಸ್ಥೆಗಳಿಂದ ಭಾರತ್ ನಿರ್ಮಾಣ್ ಸ್ವಯಂ ಸೇವಕರನ್ನು ತರಬೇತಿ ನೀಡಿ ಆಮೂಲಕ ಗ್ರಾಮೀಣಾಭಿವೃದ್ದಿ ಸಾಧಿಸುವುದೇ ಈ ಯೋಜನೆಯ ಮೂಲ ಉದ್ದೇಶವಾಗಿದೆ.೧೮ ರಿಂದ ೪೫ ವರ್ಷದೊಳಗಿನ ಮಹಿಳೆಯರು ಹಾಗೂ ಪುರುಷರಿಗೆ ತರಬೇತಿ ನೀಡಿ ಭಾರತ್ ನಿರ್ಮಾಣ್ ಸ್ವಯಂಸೇವಕರಾಗಿ ರೂಪಿಸುವ ಗುರಿ ಹೊಂದಲಾಗಿದೆ.ಕರ್ನಾಟಕದ ಎಲ್ಲಾ ತಾಲೂಕುಗಳಿಗೆ ಈ ಯೋಜನೆಯನ್ನು ವಿಸ್ತರಿಸಲಾಗಿದ್ದು,ಯುವಕ ಯುವತಿಯರಿಗೆ ತರಬೇತಿ ನೀಡುವ ಜವಾಬ್ದಾರಿಯನ್ನು ರಾಜ್ಯದಲ್ಲಿ ಮೈಸೂರಿನ ಅಬ್ದುಲ್ ನಜೀರ್ ಸಾಬ್ ರಾಜ್ಯ ಗ್ರಾಮೀಣಾಭಿವೃದ್ದಿ ಸಂಸ್ಥೆಗೆ ನೀಡಲಾಗಿದೆ.ರಾಜ್ಯ ಗ್ರಾಮೀಣ ಅಭಿವೃದ್ದಿ ಇಲಾಖೆಯ ಪ್ರಧಾನ ಕಾರ್ಯದರ್ಶಿ ಡಾ.ಅಮಿತಾ ಪ್ರಸಾದ್ ನೇತೃತ್ವದಲ್ಲಿ ನಡೆಯುತ್ತಿರುವ ಈ ಕಾರ್ಯಕ್ರಮದಲ್ಲಿ ತರಬೇತಿ ಸಂಸ್ಥೆಯ ಮುಖ್ಯ ಸಲಹೆಗಾರ ವಿಲ್ಫ್ರೆಡ್ ಡಿಸೋಜಾ,ನಿರ್ದೇಶಕರಾದ ಅಶ್ರಫುಲ್ ಹಸನ್ ಕಾರ್ಯನಿರ್ವಹಿಸುತ್ತಿದ್ದಾರೆ. ತಾಲೂಕಿನ ಪ್ರತೀ ೩೦ರಿಂದ ೪೦ ಕುಟುಂಬಗಳಿಗೆ ಒಬ್ಬರಂತೆ ಸ್ವಯಂಸೇವಕರನ್ನು ಸಜ್ಜುಗೊಳಿಸಲಾಗುತ್ತಿದೆ.
ಕೇಂದ್ರ ಸರಕಾರ ದೂರದೃಷ್ಟಿಯನ್ನಿಟ್ಟುಕೊಂಡು ರೂಪಿಸಿರುವ ಈ ಯೋಜನೆಯ ಮೂಲಕ ಗ್ರಾಮೀಣ ಅಭಿವೃದ್ದಿ ಸಾಧಿಸಲು ಭಾರತ್ ನಿರ್ಮಾಣ್ ಸ್ವಯಂಸೇವಕರೊಂದಿಗೆ ಪ್ರತಿಯೊಬ್ಬ ನಾಗರೀಕರೂ ಸಹಕರಿಸಬೇಕು.ಭಾರತ ನಿರ್ಮಾಣ್ ಸ್ವಯಂಸೇವಕರನ್ನು ತರಬೇತಿ ನೀಡಿ ಸಿದ್ದಗೊಳಿಸಲಾಗುತ್ತಿದೆ.ಸರಕಾರದಿಂದ ಯಾವುದೇ ತರಹದ ವೇತನವನ್ನು ಪಡೆಯದೇ ಸಮಾಜಸೇವಾ ಮನೋಭಾವದ ಉತ್ಸಾಹೀ ಯುವಕ ಯುವತಿಯರಿಗೆ ತರಬೇತಿಯ ಬಳಿಕ ಕೇಂದ್ರ ಸರಕಾರದಿಂದ ಗುರುತುಚೀಟಿ ನೀಡಲಾಗುತ್ತದೆ.ಭಾರತ ನಿರ್ಮಾಣ್ ಸ್ವಯಂಸೇವಕರು ಸರಕಾರದ ಯೋಜನೆಗಳ ಮಾಹಿತಿ ಪಡೆಯಲು ಜಿಲ್ಲಾಧಿಕಾರಿವರೆಗಿನ ಯಾವ ಅಧಿಕಾರಿಯನ್ನಾದರೂ ಯಾವ ವೇಳೆಯಲ್ಲೂ ಸಂಪರ್ಕಿಸುವ ಅಧಿಕಾರವನ್ನು ಸರಕಾರ ನೀಡಿದೆ.ಬಲಾಢ್ಯರ ನಡುವೆ ಸಿಕ್ಕಿ ಅವಕಾಶ ವಂಚಿತ ಅರ್ಹ ಬಡಫಲಾನುಭವಿಗಳಿಗೆ ಸರಕಾರ ಯೋಜನೆಗಳನ್ನು ತಲುಪಿಸುವ ಮಹತ್ವದ ಜವಾಬ್ದಾರಿ ವಹಿಸಬೇಕಿದೆ.
ಸರಕಾರದ ಎಷ್ಟೋ ಸವಲತ್ತುಗಳು ಮಾಹಿತಿ ಕೊರತೆಯಿಂದ ಬಡಫಲಾನುಭವಿಗಳಿಗೆ ತಲುಪುತ್ತಿಲ್ಲ.ಕೇಂದ್ರ ಸರಕಾರ ೬೫ ವರ್ಷಗಳಿಂದ ಸಾವಿರಾರು ಕೋಟಿ ಅನುದಾನ ನೀಡಿದ್ದರೂ ಜನಪ್ರತಿನಿಧಿಗಳು ಹಾಗೂ ಅಧಿಕಾರಿಗಳಿಂದ ಪರಿಣಾಮಕಾರಿಯಾಗಿ ಗ್ರಾಮೀಣಾಭಿವೃದ್ದಿ ಸಾಧಿಸಲು ಸಾಧ್ಯವಾಗದ ಹಿನ್ನಲೆಯಲ್ಲಿ ಭಾರತ್ ನಿರ್ಮಾಣ್ ಸ್ವಯಂಸೇವಕರಿಗೆ ಅವಕಾಶ ಕಲ್ಪಿಸಲಾಗಿದೆ.ಈಗಾಗಲೇ ಭಾರತ್ ನಿರ್ಮಾಣ್ ಸ್ವಯಂಸೇವಕರು ಹಲವು ಸಾಮಾಜಿಕ ಕಳಕಳಿಯ ಕೆಲಸಗಳನ್ನೂ ಮಾಡಿದ್ದು,ಈ ಯೋಜನೆಯ ಯಶಸ್ಸಿಗೆ ಸಾಕ್ಷಿಯಾಗಿದೆ."ನಮನ"
ಉಲ್ಲೇಖಗಳು
ವರ್ಗ:ಸಂಘಟನೆಗಳು
೧೬೩೭
ವರ್ಷ ೧೬೩೭ (MDCXXXVII) ಗ್ರೆಗೋರಿಯನ್ ಪಂಚಾಂಗದ ಗುರುವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೬೩೭
ಶಿವಾಲಿಕ ಪರ್ವತಗಳು
thumb|ಶಿವಾಲಿಕ ಪರ್ವತಗಳು
ಹಿಮಾಲಯ ಪರ್ವತ ಶ್ರೇಣಿಗಳು ಹಿಮಾದ್ರಿ ಪರ್ವತಗಳು, ಮಹಾಭಾರತ ಪರ್ವತಗಳು ಹಾಗೂ ಶಿವಾಲಿಕ ಪರ್ವತಗಳೆಂಬ ಮೂರು ವರ್ಗಗಳಾಗಿ ವಿಭಾಗಗೊಂಡಿವೆ. ಶಿವಾಲಿಕ ಪರ್ವತಗಳು ಹಿಮಾಲಯ ಪರ್ವತ ಶ್ರೇಣಿಗಳ ದಕ್ಷಿಣದಂಚಿನ ಬೆಟ್ಟಸಾಲುಗಳಾಗಿವೆ. ಶಿವಾಲಿಕ ಪರ್ವತಗಳು ಮಹಾಭಾರತ ಹಾಗೂ ಚುರಿಯ ಪರ್ವತಗಳ ನಡುವೆ ನೆಲೆಯಾಗಿದೆ. ಪೂರ್ವ-ಪಶ್ಚಿಮಾಭಿಮುಖವಾಗಿ ಹಬ್ಬಿರುವ ಶಿವಾಲಿಕ ಪರ್ವತಗಳು ಭೂಗರ್ಭಶಾಸ್ತ್ರದ ಪ್ರಕಾರ ಇಡಿ ಹಿಮಾಲಯದಲ್ಲಿ ಅತಿ ಕಿರಿಯ ವಯಸ್ಸಿನವು. 'ಶಿವಾಲಿಕ' ಎಂಬ ಪದ ಸಂಸ್ಕೃತ ಪದವಾಗಿದ್ದು, ಅದಕ್ಕೆ 'ಶಿವನ ಜಡೆಗಳು' ಎಂಬ ಅರ್ಥವಿದೆ. ಪ್ರಾಚೀನ ಕಾಲಗಳಲ್ಲಿ ಈ ಪರ್ವತಗಳನ್ನು ಮಾನಕ ಪರ್ವತವೆಂದು ಕರೆಯಲಾಗುತ್ತಿತ್ತು. ಕೆಲವೊಮ್ಮೆ ಈ ಶ್ರೇಣಿಗಳನ್ನು ಹೊರಗಣ ಹಿಮಾಲಯ ಎಂದು ಸಹ ಕರೆಯಲಾಗುತ್ತದೆ. ನೇಪಾಳದಲ್ಲಿರುವ ಶಿವಾಲಿಕ ಪರ್ವತಗಳ ಭಾಗವನ್ನು ಚುರಿಯ ಪರ್ವತಗಳೆಂದು ಕರೆಯಲಾಗುತ್ತದೆ. ಈ ಪ್ರದೆಶದ ಎತ್ತರ ಪ್ರತಿವರ್ಷ ೩ ಮಿ.ಮಿ ರಿಂದ ೪ ಮಿ.ಮಿ ವರೆಗೆ ಹೆಚ್ಚಾಗುತ್ತಿದ್ದು, ಇಡಿ ಹಿಮಾಲಯದ ಅತ್ಯಂತ ಕ್ರಿಯಾತ್ಮಕ ವಲಯವಾಗಿದೆ. ಪೂರ್ವದ ಸಿಕ್ಕಿಂನ ಟೀಸ್ಟಾ ನದಿಯಿಂದ ಆರಂಭವಾಗಿ ನೇಪಾಳ, ಉತ್ತರಾಖಂಡ, ಹಿಮಾಚಲ ಪ್ರದೇಶ ಹಾಗೂ ಕಾಶ್ಮೀರಗಳನ್ನು ಹಾದು ಪಾಕಿಸ್ತಾನದ ಉತ್ತರಭಾಗದಲ್ಲಿ ಕೊನೆಗೊಳ್ಳುವ ಶಿವಾಲಿಕ ಪರ್ವತ ಶ್ರೇಣಿಗಳ ಒಟ್ಟು ಉದ್ದ ಸುಮಾರು ೧೬೦೦ ಕಿ.ಮಿ. ಈ ಪರ್ವತಗಳ ಸರಾಸರಿ ಎತ್ತರ ೯೦೦ರಿಂದ ೧೨೦೦ ಮೀಟರ್‍ಗಳಷ್ಟು. ಉತ್ತರ ಭಾರತದಲ್ಲಿ ಗಂಗಾ ನದಿಯಿಂದ ವ್ಯಾಸ ನದಿಯವರೆಗೆ ೨೦೦ ಮೈಲಿಗಳ ದೂರದವರೆಗೆ ಹರಡಿದೆ.
ಕೃಷಿ ಹಾಗೂ ಬೌಗೋಳಿಕ ಶಿವಾಲಿಕ ಪರ್ವತಗಳು ಬಹುಪಾಲಗಿ ಮರಳುಗಲ್ಲು, ಸಂಘಟಿತ ಬೆಟ್ಟಗಳು ಹಾಗೂ ಹಿಮಾಲಯದ ಉಳಿದ ರಾಶಿಗಳಿಂದ ಕೂಡಿವೆ. ಈ ಪರ್ವತ ಸುಮಾರು ೬೦೦೦ ಮೀಟರ್‍ಗಳಷ್ಟು ಪದರಗೊಂಡ ಬಂಡೆಗಳನ್ನು ಒಳಗೊಂಡಿದೆ. ಇವು ಹಿಮಾಲಯ ಪರ್ವತಗಳು ಸೃಷ್ಟಿಗೊಂಡಾಗ ಸಂಭವಿಸಿದ ಸವೆತದಿಂದ ಉಂಟಾದವು. ಶಿವಾಲಿಕ ಪ್ರದೇಶದಲ್ಲಿ ಸುಲಭವಾಗಿ ಸವೆದು ಹೋಗುವ ಮಣ್ಣಿರುವುದರಿಂದ, ಈ ಪ್ರದೇಶ ಕೃಷಿಗೆ ಅಷ್ಟು ಉತ್ತಮವಿಲ್ಲ. ಮೆಕ್ಕೆ ಜೋಳ, ಗೋಧಿ, ರಾಗಿ ಹಾಗೂ ಸಾಸಿವೆ ಈ ಪ್ರದೇಶದಲ್ಲಿ ಉತ್ಪಾದಿಸಲಾಗುವ ಬೆಳೆಗಳು. ಕೃಷಿಗೆ ನೀರಾವರಿ ಸುಲಭವಾಗಿ ಲಭ್ಯವಿರುವುದರಿಂದ ಭತ್ತ ಉತ್ಪಾದಿಸಲು ಈ ಪ್ರದೇಶ ಸೂಕ್ತವಾಗಿದೆ.
ಪ್ರಾಣಿಗಳು ಹಾಗೂ ಸಸ್ಯವರ್ಗ thumb|right|ಚೀತಲ್‍ ಶಿವಾಲಿಕ ಪರ್ವತಗಳು ವಿವಿಧ ರೀತಿಯ ಸಸ್ಯ-ಪ್ರಾಣಿಗಳು ಜೀವಿಸುವ ಸುಂದರ ಪರ್ವತ ಶ್ರೇಣಿ. ಈ ಪ್ರದೇಶದಲ್ಲಿ ವೈಶಿಷ್ಟವಾಗಿ ನದಿಯ ದಂಡೆಗಳ ಪಕ್ಕದಲ್ಲಿ ಬೆಳೆಯುವ ಎತ್ತರದ ಹುಲ್ಲುಗಾವಲುಗಳು ಹಾಗೂ 'ಖೈರ್' ಮತ್ತು 'ಸಿಸೂ' ಎಂಬ ಬಗೆಗಳ ಮಳೆಕಾಡುಗಳು ಇರುತ್ತವೆ. ಇಲ್ಲಿ ಅನೇಕ ದೊಡ್ಡಗಾತ್ರದ ಸಸ್ತನಿಗಳನ್ನು ಕಾಣಬಹುದು. ಈ ಅರಣ್ಯಗಳು ಆನೆಗಳು, ಜೌಗು ಜಿಂಕೆ, ಬಾರ್ಕಿಂಗ್‍ ಡೀರ್, ಚೀತಲ್, ಕಸ್ತೂರಿ ಜಿಂಕೆ, ಕಾಡು ಹಂದಿ, ಚೆರತೆ, ಕಾಡು ನಾಯಿ, ಕತ್ತೆಕಿರುಬಗಳು, ನರಿ, ಹುಲಿ, ಸಿಂಹ ಮುಂತಾದ ಪ್ರಾಣಿಗಳಿಂದ ವಿಪುಲವಾಗಿದೆ. ಅಪರೂಪದ ಪ್ರಾಣಿಗಳೆಂದು ಪರಿಗಣಿಸಲಾಗುವ ಒಂದು-ಕೊಂಬಿನ ಖಡ್ಗಮೃಗ ಹಾಗೂ ಪಿಗ್ಮಿ ಹಂದಿಗಳೂ ಇಲ್ಲಿ ಕಂಡುಬರುತ್ತವೆ. ಕಾರ್ಬೆಟ್‍ ರಾಷ್ಟ್ರಿಯ ಉದ್ಯಾನವನದ ಒಂದು ಭಾಗವಾದ 'ಪತ್ಲಿ ದೂನ್' ಎಂಬ ಕಣಿವೆ, ಶಿವಾಲಿಕ ಪರ್ವತಗಲಲ್ಲಿ ತನ್ನ ಸಸ್ಯ ಹಾಗೂ ಪ್ರಾಣಿಗಳನ್ನು ಸಂರಕ್ಷಿಸುವ ಮಾತ್ರ ಪ್ರದೇಶವಾಗಿದೆ. ಈ ಕಣಿವೆ ಹಚ್ಚಹಸಿರಾದ ಹುಲ್ಲುಗಾವಲುಗಳು ಹಾಗೂ ಸೋಂಪಾದ 'ಸಾಲ್' ಅರಣ್ಯಗಳಿಂದ ಕೂಡಿವೆ. ಪ್ರವಾಸೋದ್ಯಮ thumb|left|ಕಾರ್ಬೆಟ್‍ ರಾಷ್ಟ್ರೀಯ ಉದ್ಯಾನವನ ಈ ಪ್ರದೇಶದಲ್ಲಿ ಅನೇಕ ಪ್ರಸಿದ್ದ ಪ್ರವಾಸ ಸ್ಥಳಗಳಿವೆ. ಅವುಗಳಲ್ಲಿ ಕೆಲವು-ರೇಣುಕ ಸರೋವರ, ಶಿವಾಲಿಕ ಫ಼ಾಸಿಲ್ ಪಾರ್ಕ, ಪತ್ಲಿ ದೂನ್, ಜಿಮ್‍ ಕಾರ್ಬೆಟ್‍ ರಾಷ್ಟ್ರೀಯ ಉದ್ಯಾನವನ, ದೆಹರಾದೂನ್ ಹಾಗೂ ಶಿಮ್ಲಾ. ಹಿಮಾಚಲ ಪ್ರದೇಶದ ರಾಜಧಾನಿಯಾದ ಶಿಮ್ಲಾ, ಶಿವಾಲಿಕ ಪರ್ವತಗಳಲ್ಲಿರುವ ಒಂದು ಆಕರ್ಷಿಕ ಗಿರಿಧಾಮ. ಭಾರತದ 'ಗಿರಿಧಾಮಗಳ ರಾಣಿ'ಯೆಂದು ಶಿಮ್ಲಾ ಹೆಸರಾಗಿದೆ. ಇದು ಹಿಮಾಚಲ ಪ್ರದೇಶದ ಪ್ರಧಾನ ವಾನಿಜ್ಯ, ಸಾಂಸ್ಕೃತಿಕ ಹಾಗೂ ಶೈಕ್ಷಣಿಕ ಕೇಂದ್ರವಾಗಿದೆ. ಇದರಂತೆಯೆ ಇಲ್ಲಿ ಅನೇಕ ಸುಂದರ ಗಿರಿದಾಮಗಳು ಹಾಗೂ ಅನೇಕ ಧಾರ್ಮಿಕ ಕೇಂದ್ರಗಳಿವೆ. ಶಿವಾಲಿಕ ಪರ್ವತಗಳಲ್ಲಿ ತುಂಬ ಪ್ರಸಿದ್ದವಾದ ಸ್ಥಳವೆಂದರೆ ದೆಹರಾದೂನ್. ಉತ್ತರಖಂಡ ರಾಜ್ಯದ ರಾಜಧಾನಿಯಾದ ದೆಹರಾದೂನ್, ಶಿವಾಲಿಕ ಪ್ರದೇಶದ ದೂನ್ ಕಣಿವೆಯಲ್ಲಿದೆ. ಈ ನಗರ ತನ್ನ ಚಿತ್ರಸದೃಶ್ಯ, ಭೂದೃಶ್ಯಕ್ಕೆ ಹಾಗೂ ಸೌಮ್ಯ ಹವಾಮಾನಕ್ಕೆ ಎಲ್ಲೆಡೆಯೂ ಪ್ರಸಿದ್ದವಾಗಿದೆ. ಇಂತಹ ಸ್ಥಳಗಳಿರುವುದರಿಂದ ಶಿವಾಲಿಕ ಪರ್ವತಗಳು ಶಾಂತಿ ಮತ್ತು ಸೌಂಧರ್ಯ ಕೂಡಿದ ಸ್ವರ್ಗವಾಗಿದೆ. ಈ ಕಾರಣದಿಂದ ಪ್ರತಿವರ್ಷ ಜನರು ಭಾರಿ ಸಂಖ್ಯೆಯಲ್ಲಿ ಒಂದು ಅದ್ಭುತ ಅನುಭವಕ್ಕಾಗಿ ಇಲ್ಲಿ ಬರುತ್ತಾರೆ.
ಇತ್ತೀಚೆಗೆ, ಶಿವಾಲಿಕ ಪರ್ವತಗಳಲ್ಲಿ ಅಂತರ್ಜಲ ಸವಕಳಿ, ನೀರಿನ ಸಂಗ್ರಹಣಾ ಸ್ಥಳಗಳ ಅಭಾವ, ಅರಣ್ಯನಾಶ ಮುಂತಾದ ಗಂಭೀರ ಸಮಸ್ಯೆಗಳು ಎದುರುಗೊಂಡಿವೆ. ಈ ಕಾರಣದಿಂದ ಕೃಷಿ-ಉತ್ಪಾದಕತೆಯು ಕಡಿಮೆಯಾಗುತ್ತಿದೆ. ಎಲ್ಲೆಡೆಯೂ ಪೊದೆಗಳನ್ನು ತೆಗೆದುಹಾಕಲಾಗುತ್ತಿದೆ, ಮರಗಳನ್ನು ಕತ್ತರಿಸಲಾಗುತ್ತಿದೆ. ಈ ಪ್ರದೇಶ ತೀವ್ರ ಸವೆತಕ್ಕೆ ಒಳಪಟ್ಟಿದೆ. ಈ ಕಾರಣದಿಂದಾಗಿ ಪ್ರವಾಹ ಹಾಗೂ ಭೂಕುಸಿತ ಆಗಾಗ ಸಂಭವಿಸುತ್ತಿದೆ. ಇಲ್ಲಿಗೆ ಭೇಟಿ ನೀಡುವ ಪ್ರವಾಸಿಗರ ಸಂಖ್ಯೆ ಹೆಚ್ಚಳವಾದ ಕಾರಣ ಪರಿಸರ ಮಾಲಿನ್ಯ ದೊಡ್ಡ ಮಟ್ಟಿಗೆ ಏರಿದೆ. ಅರಣ್ಯ ಪ್ರದೇಶವನ್ನು ತೆರೆವುಗೊಳಿಸಿ, ಆ ಜಾಗದಲ್ಲಿ ಪ್ರವಾಸಿಗರಿಗಾಗಿ ವಸತಿ ಗೃಹಗಳನ್ನು ನಿರ್ಮಾಣಿಸಲಾಗುತ್ತಿದೆ. ಈ ಕಾರಣಗಳಿಂದ ಅಲ್ಲಿನ ವನಜೀವಿಗಳ ಹಾಗೂ ಕಾಡುಗಳ ಅಸ್ತಿತ್ವಕ್ಕೆ ಅಪಾಯವಾಗಿದೆ.
ಉಲ್ಲೇಖಗಳು
ಮೈಕ್ರೊಪ್ರೊಸೆಸರ್
thumb|right|ಇಂಟೆಲ್ 4004, ಮೊದಲ ಸಾಮಾನ್ಯ-ಉದ್ದೇಶದ, ವಾಣಿಜ್ಯ ಮೈಕ್ರೊಪ್ರೊಸೆಸರ್ ಒಂದು ಮೈಕ್ರೋಪ್ರೊಸೆಸರ್, ಕಂಪ್ಯೂಟರ್ ಒಂದರ ಸೆಂಟ್ರಲ್ ಪ್ರೊಸೆಸ್ಸಿಂಗ್ ಯೂನಿಟ್ನ ಬಹುತೇಕ ಅಥವಾ ಎಲ್ಲಾ ಕಾರ್ಯಗಳನ್ನು ನಿರ್ವಹಿಸುವಂತೆ ಸಂಯೋಜಿಸಲಾಗಿರುವ ಒಂದು ಇಂಟಿಗ್ರೇಟೆಡ್ ಸರ್ಕ್ಯೂಟ್ (IC, ಅಥವಾ ಮೈಕ್ರೋ ಚಿಪ್). ಮೊದಲ ಮೈಕ್ರೋಪ್ರೊಸೆಸರ್‌ಗಳು ೧೯೭೦ರ ಮೊದಲ ಅವಧಿಯಲ್ಲಿ ಉಪಯೋಗಕ್ಕೆ ಬಂದವು ಮತ್ತು ಅವುಗಳನ್ನು ಬೈನರಿ ಕೋಡೆಡ್ ಡೆಸಿಮಲ್ (BCD) ಲೆಕ್ಕಾಚಾರವನ್ನು ೪-ಬಿಟ್ ಪದಗಳ ಅಧಾರದ ಮೇಲೆ ಬಳಸಿ ಎಲೆಕ್ಟ್ರಾನಿಕ್ ಕ್ಯಾಲ್ಕುಲೇಟರ್ ಗಳಿಗಾಗಿ ಉಪಯೋಗಿಸುತ್ತಿದ್ದರು. ಟರ್ಮಿನಲ್‌ಗಳು, ಪ್ರಿಂಟರ್‌ಗಳು, ಹಲವು ಬಗೆಯ ಆಟೋಮೇಷನ್‌ಗಳಂತಹ ೪- ಮತ್ತು ೮-ಬಿಟ್ ಮೈಕ್ರೋಪ್ರೊಸೆಸರ್‌ಗಳ ಇತರ ಖಚಿತ ಉಪಯೋಗಗಳು ನಂತರದಲ್ಲಿ ಬಹಳ ಬೇಗನೆ ಬಂದವು. ಸುಲಭವಾಗಿ ಸಿಗಬಹುದಾದ ೧೬-ಬಿಟ್ ಅಡ್ರೆಸ್ಸಿಂಗ್‌ನ ೮-ಬಿಟ್ ಮೈಕ್ರೋಪ್ರೊಸೆಸರ್‌ಗಳು ೧೯೭೦ರ ಮಧ್ಯಭಾಗದಲ್ಲ್ಲಿಮೊದಲ ಸಾಮಾನ್ಯ ಉಪಯೋಗದ ಮೈಕ್ರೊ ಕಂಪ್ಯೂಟರ್‌ಗಳ ಉಗಮಕ್ಕೆ ಕಾರಣವಾದವು. ಕೆಲವೇ ಸಮಾನ ಟ್ರಾನ್ಸಿಸ್ಟರ್‌ಗಳಿಂದ ಹಿಡಿದು ನೂರಾರು ಟ್ರಾನ್ಸಿಸ್ಟರ್‌ಗಳನ್ನು ಒಳಗೊಂಡಿದ್ದ ಚಿಕ್ಕ ಮತ್ತು ಮಧ್ಯಮ ಗಾತ್ರದ IC ಗಳಿಂದ ಬಹಳ ಕಾಲದವರೆಗೆ ಕಂಪ್ಯೂಟರ್ ಪ್ರೊಸೆಸರ್‌ಗಳನ್ನು ನಿರ್ಮಿಸಲಾಗುತ್ತಿತ್ತು. ಸಂಪೂರ್ಣ CPU ಯನ್ನು ಕೇವಲ ಒಂದು ಚಿಪ್‌ನೊಳಗೆ ಒಟ್ಟುಗೂಡಿಸಿದ್ದರಿಂದಾಗಿ ಪ್ರೊಸೆಸ್ಸಿಂಗ್‌ನ ಸಾಮರ್ಥ್ಯದ ಖರ್ಚನ್ನು ಗಣನೀಯವಾಗಿ ಕಡಿಮೆ ಮಾಡಲಾಗಿದೆ. ಅವುಗಳ ವಿನೀತವಾದ ಆರಂಭದಿಂದಲೂ, ಮೈಕ್ರೊಪ್ರೊಸೆಸರ್‌ನ ಸಾಮರ್ಥ್ಯದ ವೃದ್ಧಿಯಿಂದಾಗಿ ಒಂದು ಅಥವಾ ಹೆಚ್ಚು ಮೈಕ್ರೊಪ್ರೊಸೆಸರ್‌ಗಳು ಅತೀ ಚಿಕ್ಕ ಎಂಬೆಡೆಡ್ ಸಿಸ್ಟಂಗಳ ಮತ್ತು ಹ್ಯಾಂಡ್‌ಹೆಲ್ಡ್ ಡಿವೈಸ್‌ಗಳಿಂದ ಹಿಡಿದು ಬಹುದೊಡ್ಡ ಮೆಯಿನ್ ಫ್ರೇಮ್ಗಳ ಮತ್ತು ಸೂಪರ್ ಕಂಪ್ಯೂಟರ್‌ಗಳಲ್ಲೂ ಕೂಡ ಪ್ರೊಸೆಸಿಂಗ್ ಅಂಶದ ಭಾಗವಾಗಿದ್ದರಿಂದ ಇತರ ಮಾದರಿಯ ಕಂಪ್ಯೂಟರ್‌ಗಳನ್ನು ಸಂಪೂರ್ಣವಾಗಿ ತ್ಯಜಿಸುವಂತಾಯಿತು (ಕಂಪ್ಯೂಟಿಂಗ್ ಹಾರ್ಡ್ವೇರ್ ಇತಿಹಾಸ ನೋಡಿ).
೧೯೭೦ರ ಮೊದಲಿಗೆ ಮೈಕ್ರೋಪ್ರೊಸೆಸರ್‌ನ ಸಾಮರ್ಥ್ಯ ವೃದ್ಧಿಯು ಸಾಮಾನ್ಯವಾಗಿ ಮೂರ್‌ನ ಕಾನೂನು ಅನುಸರಿಸುತ್ತಿತ್ತು, ಮತ್ತು ಅದು ಒಂದು ಇಂಟಿಗ್ರೇಟೆಡ್ ಸರ್ಕ್ಯೂಟ್‌ನ ಸಂಕೀರ್ಣತೆ, ಅದರ ಮಸ್ತುಗಳ ಕನಿಷ್ಟ ವೆಚ್ಚಕ್ಕೆ ಸಂಬಂಧಿಸಿದಂತೆ, ಪ್ರತಿ ಎರಡು ವರ್ಷಗಳಿಗೊಮ್ಮೆ ದುಪ್ಪಟ್ಟಾಗುತ್ತದೆ ಎಂದು ಸೂಚಿಸಿತ್ತು.
೧೯೯೦ರ ಅಂತ್ಯದಲ್ಲಿ ಮತ್ತು ಅಧಿಕ ಕಾರ್ಯನಿರ್ವಹಿಸುವ ಮೈಕ್ರೊಪ್ರೊಸೆಸರ್ ವಿಭಾಗದಲ್ಲಿನ ಸ್ವಿಚಿಂಗ್ ನಷ್ಟಗಳು, ನಿಯಮಿತ ವಿದ್ಯುತ್ ಸೋರಿಕೆ ಮತ್ತು ಇತರ ಅಂಶಗಳಿಂದಾಗಿ ಉತ್ಪಾದನೆಯಾಗುವ ಉಷ್ಣ (TDP) ಒಂದು ಬಹುದೊಡ್ಡ ಅಭಿವೃದ್ಧಿಯ ತೊಡಕಾಗಿ ಉದ್ಭವಿಸಿತು.
ಪ್ರಥಮಗಳು
ಮೂರು ಯೋಜನೆಗಳು ಒಂದೇ ಸಮಯಕ್ಕೆ ಮೈಕ್ರೋಪ್ರೊಸೆಸರ್‌ಗಳನ್ನು ಬಿಡುಗಡೆ ಮಾಡಿದವು, ಅವೆಂದರೆ Intel's 4004, the Texas Instruments (TI) TMS ೧೦೦೦, ಮತ್ತು Garrett AiResearch's Central Air Data Computer (CADC).
ಇಂಟೆಲ್‌ ೮೦೦೮
thumb|right|ಇಂಟೆಲ್ 4004, ಮೊದಲ ಸಾಮಾನ್ಯ-ಉದ್ದೇಶದ, ವಾಣಿಜ್ಯ ಮೈಕ್ರೊಪ್ರೊಸೆಸರ್ ಇಂಟೆಲ್ ೪೦೦೪ ನ್ನು ಸಾಮಾನ್ಯವಾಗಿ ಮೊದಲ ಮೈಕ್ರೊಪ್ರೊಸೆಸರ್ ಎಂದು ಗುರುತಿಸಲಾಗಿದ್ದು, ಅದರ ಬೆಲೆ ಸಾವಿರಾರು ಡಾಲರ್‌‌ಗಳಲ್ಲಿದೆ. ೪೦೦೪ ಗೆ ಸಂಬಂಧಪಟ್ಟ ಜಾಹಿರಾತು ನವೆಂಬರ್ ೧೯೭೧ರಲ್ಲಿ ಪ್ರಥಮ ಬಾರಿಗೆ ಎಲೆಕ್ಟ್ರಾನಿಕ್ ನ್ಯೂಸ್‌ನಲ್ಲಿ ಪ್ರಕಟವಾಯಿತು. ಜಪಾನಿನ ಕ್ಯಾಲ್ಕುಲೇಟರ್ ತಯಾರಕ ಬ್ಯುಸಿಕಾಂ ಕಂಪನಿ ಅಧಿಕ ಕಾರ್ಯಕ್ಷಮತೆಯ ಡೆಸ್ಕ್‌ಟಾಪ್ ಕ್ಯಾಲ್ಕುಲೇಟರ್‌ಗಾಗಿ ಒಂದು ಚಿಪ್ ಸೆಟ್ಟನ್ನು ತಯಾರಿಸುವಂತೆ ಇಂಟೆಲ್‌ಅನ್ನು ಕೇಳಿಕೊಂಡಾಗ ಈ ೪೦೦೪ ನ್ನು ತಯಾರಿಸಿದ ಕಾರ್ಯಯೋಜನೆ ೧೯೬೯ರಲ್ಲಿ ಉದಯಿಸಿತು. ಬ್ಯುಸಿಕಾಂ ಮೂಲ ವಿನ್ಯಾಸವು ಏಳು ವಿವಿಧ ಚಿಪ್ ಸೆಟ್‌ಗಳನ್ನು ಹೊಂದಿರುವ ಒಂದು ಕಾರ್ಯನಿರ್ವಾಹಕ ಚಿಪ್ ಸೆಟ್ ಆಗಿದ್ದು, ಅವುಗಳಲ್ಲಿ ಮೂರನ್ನು ವಿಶೇಷ ಉದ್ಧೇಶದ ಅದರ ಪ್ರೋಗ್ರಾಮ್‌ಗಳನ್ನು ROM ನಲ್ಲಿ ಶೇಖರಿಸಿಡಬಹುದಾದ CPU ಯನ್ನು ತಯಾರಿಸಲು ಬಳಸಿಕೊಳ್ಳಲಾಯಿತು ಮತ್ತು ಅದರ ಡಾಟಾವನ್ನು ಶಿಫ್ಟ್ ರಿಜಿಸ್ಟರ್ ರೀಡ್-ರೈಟ್ ಮೆಮೊರಿಯಲ್ಲಿ ದಾಖಲಿಸಿಡಲಾಯಿತು. ಈ ಯೋಜನೆಯನ್ನು ಮೌಲ್ಯಮಾಪನ ಮಾಡಲು ನಿಯುಕ್ತನಾಗಿದ್ದ ಇಂಟೆಲ್ ಇಂಜಿನಿಯರ್ ಟೆಡ್ ಹಾಫ್ ಶಿಫ್ಟ್ ರೆಜಿಸ್ಟರ್ ಮೆಮೊರಿಗೆ ಬದಲಾಗಿ ಡಾಟಾಗಳಿಗೆ ಚಲನಾತ್ಮಕ RAM ಶೇಖರಣಾ ವಿಧಾನ ಮತ್ತು ಸಾಂಪ್ರದಾಯಿಕವಾದ ಸಾಮಾನ್ಯ ಉದ್ಧೇಶದ CPU ವಿನ್ಯಾಸವನ್ನು ಬಳಸುವ ಮೂಲಕ ಬ್ಯುಸಿಕಾಂ ವಿನ್ಯಾಸವನ್ನು ಸರಳೀಕರಿಸಬಹುದೆಂದು ನಂಬಿದ್ದ. ಹಾಫ್ ನಾಲ್ಕು-ಚಿಪ್ ವಿನ್ಯಾಸದ ಪ್ರಸ್ತಾವಗಳನ್ನು ಮಂಡಿಸಿದ: ಒಂದು ಕಾರ್ಯಕ್ರಮಗಳನ್ನು ಶೇಖರಿಸುವ ROM ಚಿಪ್, ಮತ್ತೊಂದು ಡಾಟಾ ಶೇಖರಿಸಲು ಚಲನಾತ್ಮಕ RAM ಚಿಪ್, ಇನ್ನೊಂದು ಸರಳವಾದ I/O ತಂತ್ರಾಂಶ ಮತ್ತು ಆತ ಚಿಪ್ ವಿನ್ಯಾಸಗಾರನಲ್ಲದಿದ್ದರೂ, ಅವುಗಳನ್ನು ಕೇವಲ ಒಂದೇ ಚಿಪ್‌ನಲ್ಲಿ ಒಂದುಗೂಡಿಸಬಹುದೆಂದು ಅರ್ಥಮಾಡಿಕೊಂಡಿದ್ದ. ಇದೇ ಚಿಪ್ ನಂತರದ ದಿನಗಳಲ್ಲಿ ೪೦೦೪ ಮೈಕ್ರೊಪ್ರೊಸೆಸರ್ ಎಂದು ಕರೆಯಲ್ಪಟ್ಟಿತು. ೪೦೦೪ ರ ವಿನ್ಯಾಸ ಮತ್ತು ವಿಶೇಷತೆಗಳು ಇಂಟೆಲ್‌ನ ಹಾಫ್ ಮತ್ತು ಆತನ ಕೈ ಕೆಳಗೆ ಕೆಲಸ ಮಾಡುತ್ತಿದ್ದ ಸಾಫ್ಟ್‌ವೇರ್ ಇಂಜಿನಿಯರ್ ಸ್ಟಾನ್ಲಿ ಮಜೋರ್ ಮತ್ತು ಬ್ಯುಸಿಕಾಂ ಇಂಜಿನಿಯರ್ ಮಸಟೊಶಿ ಶಿಮಾ ಅವರೊಂದಿಗೆ ನಡೆದ ಮಾತುಕತೆಯ ಫಲ. ೧೯೭೦ ರಲ್ಲಿ ಇಂಟೆಲ್ ನಾಲ್ಕು ಚಿಪ್ ಸೆಟ್‌ನ ವಿನ್ಯಾಸದ ಮುಂದಾಳತ್ವ ವಹಿಸಲು ಫೆಡರಿಕ್ ಫಾಗಿನ್ ಎಂಬುವನನ್ನು ನೇಮಕ ಮಾಡಿಕೊಳ್ಳಲಾಯಿತು. ೧೯೬೮ರಲ್ಲಿ ಫೇರ್ಚೈಲ್ಡ್ ಸೆಮಿಕಂಡಕ್ಟರ್‌ನಲ್ಲಿ ಮೊಟ್ಟಮೊದಲು ಸಿಲಿಕಾನ್ ಗೇಟ್ ಟೆಕ್ನಾಲಜಿ (SGT) ಯನ್ನು ಅಭಿವೃದ್ಧಿಪಡಿಸಿದ (SGTಯನ್ನು ಉಪಯೋಗಿಸಿಕೊಂಡು ಪ್ರಪಂಚದ ಮೊದಲ ವಾಣಿಜ್ಯೀಕೃತ ಇಂಟಿಗ್ರೇಟೆಡ್ ಸರ್ಕ್ಯೂಟ್- ಫೇರ್ಚೈಲ್ಡ್ ೩೭೦೮ ಕೂಡ ವಿನ್ಯಾಸಗೊಳಿಸಿದ), ಫಾಗಿನ್ ಈ ಯೋಜನೆಯ ಮುಂದಾಳತ್ವ ವಹಿಸಲು ಉತ್ತಮ ಹಿನ್ನೆಲೆಯನ್ನು ಹೊಂದಿದ್ದ, ಏಕೆಂದರೆ ಇದು ಒಂದೇ ಚಿಪ್ನಲ್ಲಿ ಒಂದು CPU ಯನ್ನು, ಸರಿಯಾದ ವೇಗ, ಶಕ್ತಿಯ ಚದುರಿಸುವಿಕೆ ಮತ್ತು ವೆಚ್ಚವನ್ನು ಗಮನದಲ್ಲಿಟ್ಟುಕೊಂಡು, ವಿನ್ಯಾಸಗೊಳಿಸಲು ಸಾಧ್ಯವಾಯಿತು. ಫಾಗಿನ್ ಸಿಲಿಕಾನ್ ಗೇಟ್ ಆಧಾರದ ಮೇಲೆ ರಾಂಡಮ್ ಲಾಜಿಕ್ ಡ್ಗಿಸೈನ್‌ಗಾಗಿ ಒಂದು ಹೊಸ ವಿಧಾನವನ್ನು ಅಭಿವೃದ್ಧಿಪಡಿಸಿದ್ದು, ಅದು ೪೦೦೪ ನ್ನು ಸಾಕಾರಗೊಳಿಸಲು ಕಾರಣವಾಯ್ತು. ೪೦೦೪ ರ ಉತ್ಪಾದನಾ ಘಟಕಗಳನ್ನು ಮೊದಲು ೧೯೭೧ರಲ್ಲಿ ಬ್ಯುಸಿಕಾಂಗೆ ಒದಗಿಸಲಾಯಿತು ಮತ್ತು ನಂತರ ೧೯೭೧ರ ಕೊನೆಯ ಭಾಗದಲ್ಲಿ ಇತರ ಗ್ರಾಹಕರಿಗೆ ಕಳುಹಿಸಲಾಯಿತು.
TMS ೧೦೦೦
TI ಇಂಜಿನಿಯರ್‌ಗಳಾದ ಗ್ಯಾರಿ ಬೂನ್ ಮತ್ತು ಮಿಚಿಲ್ ಕೊಚ್ರಾನ್ ಅವರು ೧೯೭೧ರಲ್ಲಿ ಮೊದಲ ಮೈಕ್ರೊ ಕಂಟ್ರೋಲರ್ (ಮೈಕ್ರೊ ಕಂಪ್ಯೂಟರ್ ಎಂದೂ ಕರಯಲಾಗುತ್ತದೆ) ಸೃಷ್ಟಿಸುವಲ್ಲಿ ಸಫಲರಾದರು ಎಂದು ಸ್ಮಿತ್ಸಾನಿಯನ್ ಸಂಸ್ಥೆ ಹೇಳುತ್ತದೆ. ಅವರ ಕೆಲಸದ ಫಲವೆಂದರೆ TMS ೧೦೦೦ ಆಗಿದ್ದು, ಅದು ೧೯೭೪ರಲ್ಲಿ ವಾಣಿಜ್ಯ ಉಪಯೋಗಕ್ಕೆ ಬಳಕೆಯಾಯ್ತು. TI ೪-ಬಿಟ್ TMS ೧೦೦೦ನ್ನು ಅಭಿವೃದ್ಧಿಪಡಿಸಿತು, ಮತ್ತು ಸೆಪ್ಟಂಬರ್ ೧೭, ೧೯೭೧ರಲ್ಲಿ TMS೧೮೦೨NC ಎನ್ನುವ ಮಾದರಿಯನ್ನು ಪರಿಚಯಿಸುವ ಮೂಲಕ, ಅಂದರೆ ಒಂದು ಚಿಪ್ನ ಮೇಲೆ ಕ್ಯಾಲ್ಕುಲೇಟರನ್ನು ಕಾರ್ಯಗತಗೊಳಿಸುವುದರೊಂದಿಗೆ, ಪ್ರಿ-ಪ್ರೋಗ್ರಾಮ್ಡ್ ಎಂಬೆಡೆಡ್ ಅಪ್ಲಿಕೇಷನ್‌ಗಳಿಗೆ ಒತ್ತು ನೀಡಲಾಯಿತು. ೧೯೭೦-೭೧ ರಲ್ಲಿ ೪೦೦೪ ನ್ನು ವಿನ್ಯಾಸಗೊಳಿಸಿದ್ದ ಫೆಡರಿಕೊ ಫಾಗಿನ್ ಮತ್ತು ೧೯೭೯ ರಲ್ಲಿ ಅದರ ವೈಜ್ಞಾನಿಕ ವಿನ್ಯಾಸವನ್ನು ಮಾಡಿದ ಟೆಡ್ ಹಾಫ್ ಅಭಿವೃದ್ಧಿಪಡಿಸಿದ ಇಂಟೆಲ್ ಚಿಪ್ ೪-ಬಿಟ್ 4004 ನ್ನು ನವೆಂಬರ್ ೧೫, ೧೯೭೧ ರಲ್ಲಿ ಬಿಡುಗಡೆ ಮಾಡಲಾಯಿತು. MOS ವಿಭಾಗದ ಮುಖ್ಯಸ್ಥರಾಗಿದ್ದವರು ಲೆಸ್ಲಿ ಎಲ್. ವಾದಜ್.TI ಮೈಕ್ರೊಪ್ರೊಸೆಸರ್‌ನ ಹಕ್ಕು ಸ್ವಾಮ್ಯಕ್ಕೆ ಅರ್ಜಿ ಸಲ್ಲಿಸಿತು. ಒಂದೇ ಚಿಪ್‌ನ ಮೈಕ್ರೊಪ್ರೊಸೆಸರ್‌ ವಿನ್ಯಾಸಕ್ಕಾಗಿ ಸೆಪ್ಟಂಬರ್ ೪, ೧೯೭೩ ರಲ್ಲಿ ಗ್ಯಾರಿ ಬೂನ್ ಅವರಿಗೆ ಪ್ರಶಸ್ತಿ ನೀಡಲಾಯಿತು. ಆದರೆ ಯಾವ ಕಂಪನಿ ತನ್ನ ಲ್ಯಾಬೊರೇಟರಿಯಲ್ಲಿ ಮೊದಲ ಕಾರ್ಯನಿರತ ಮೈಕ್ರೊಪ್ರೊಸೆಸರನ್ನು ಮೊದಲು ಬಳಸಿತು ಎಂಬುದು ತಿಳಿದುಬಂದಿಲ್ಲ. ಇಂಟೆಲ್ TI ಮೈಕ್ರೊಪ್ರೊಸೆಸರ‌ನ ಹಕ್ಕುಸ್ವಾಮ್ಯಕ್ಕಾಗಿ ಗೌರವ ಧನ ನೀಡುವುದರೊಂದಿಗೆ, ೧೯೭೧ ಮತ್ತು ೧೯೭೬ ರಲ್ಲಿ ಇಂಟೆಲ್ ಮತ್ತು TI ಎರಡೂ ವಿಸ್ತಾರವಾದ ಹಕ್ಕುಸ್ವಾಮ್ಯದ ಪರಸ್ಪರ ಪರವಾನಗಿಯ ಒಪ್ಪಂದವನ್ನು ಮಾಡಿಕೊಂಡವು. ಇದಕ್ಕೆ ಸಂಬಂಧಪಟ್ಟಂತೆ, TI ಯನ್ನು ಮದ್ಯವರ್ತಿ ಮತ್ತು ಮೈಕ್ರೊಪ್ರೊಸೆಸರ್‌ನ ಹಕ್ಕುಸ್ವಾಮ್ಯದ ಮಾಲಿಕನಾಗಿ ಪರಿಗಣಿಸಿದ್ದ Cyrix ಮತ್ತು Intel ನಡುವಿನ ಕಾನುನು ವಿವಾದ ನ್ಯಾಯಾಲಯದ ಕಡತಗಳಲ್ಲಿ ಒಂದು ಸುಂದರ ಇತಿಹಾಸವನ್ನು ಹೇಳುತ್ತದೆ. ಒಂದು ಚಿಪ್‌ನಲ್ಲಿನ ಕಂಪ್ಯೂಟರ್ ಎಂದರೆ ಮೈಕ್ರೊಪ್ರೊಸೆಸರ್ ಕೋರ್ (CPU), ಸ್ವಲ್ಪ ಮೆಮೊರಿ ಮತ್ತು I/O (input/output) ಮಾರ್ಗಗಳೆಲ್ಲವನ್ನು ಕೇವಲ ಒಂದೇ ಚಿಪ್ ಒಳಗೊಂಡಿರುವ ಕಲವು ಮಾರ್ಪಾಡು ಹೊಂದಿದ ಮೈಕ್ರೊಪ್ರೊಸೆಸರ್.ಇದನ್ನು ಮೈಕ್ರೊ ಕಂಟ್ರೋಲರ್ ಎಂದು ಕೂಡ ಕರೆಯುತ್ತಾರೆ. "ಮೈಕ್ರೊಕಂಪ್ಯೂಟರ್ ಪೇಟೆಂಟ್",, ಎಂದು ಕರೆಯಲಾಗುವ ಚಿಪ್ ಮೇಲಿನ ಕಂಪ್ಯೂಟರ್ ಹಕ್ಕುಸ್ವಾಮ್ಯವನ್ನು TIನ ಗ್ಯಾರಿ ಬೂನ್ ಮತ್ತು ಮಿಚಿಲ್ ಜೆ. ಕೊಚ್ರಾನ್ ಕೊಡಲಾಯಿತು. ಈ ಹಕ್ಕು ಸ್ವಾಮ್ಯದ ಆಚೆಗೆ, ಮೈಕ್ರೊಕಂಪ್ಯೂಟರ್ನ ಸರಿಯಾದ ಅರ್ಥವೆಂದರೆ, ಒಂದು ಅಥವಾ ಹೆಚ್ಚು ಮೈಕ್ರೊಪ್ರೊಸೆಸರ್‌ಗಳನ್ನು ಅದರ CPU(s), ಆಗಿ ಉಪಯೋಗಿಸುವ ಒಂದು ಕಂಪ್ಯೂಟರ್. ಜೊತೆಗೆ ಹಕ್ಕುಸ್ವಾಮ್ಯದಲ್ಲಿ ವಿವರಿಸಿರುವ ಪರಿಕಲ್ಪನೆ ಕೂಡ ಮೈಕ್ರೊಕಂಟ್ರೋಲರ್ಗೆ ಅತಿ ಹತ್ತಿರದಲ್ಲಿದೆ.
CADC
ಕ್ಯಾಲಿಪೋರ್ನಿಯಾ ಪಾಲಿಟೆಕ್ನಿಕಲ್ ವಿಶ್ವವಿದ್ಯಾಲಯದ ಪದವೀಧರನಾದ ಡಿಸೈನ್ ಎಂಜಿನಿಯರ್ ರೇ ಹಾಲ್ಟ್, F೧೪ CADC ಮೂಲಕ ತನ್ನ ಕಂಪ್ಯೂಟರ್ ವಿನ್ಯಾಸದ ಜೀವನವನ್ನು ಆರಂಭಿಸಿದ. ಸೆಂಟ್ರಲ್ ಏರ್ ಡಾಟಾ ಕಂಪ್ಯೂಟರನ್ನು ಅದರ ಸೃಷ್ಟಿ ಮಾಡಿದ ದಿನದಿಂದ (೧೯೬೮) ಸುಮಾರು ೩೦ ವರ್ಷಗಳ ಕಾಲ ಗೌಪ್ಯವಾಗಿ ಮುಚ್ಚಿಡಲಾಗಿತ್ತು. ೧೯೯೮ ರ ವರೆಗೆ ಅದನ್ನು ಸಾರ್ವಜನಿಕವಾಗಿ ಪ್ರಚುರಪಡಿಸಿರಲಿಲ್ಲ. ಆದರೆ ಅದೇ ಸಮಯದಲ್ಲಿ, ರೇ ಹಾಲ್ಟ್ ಕೋರಿಕೆ ಮೇರೆಗೆ ಅಮೇರಿಕಾದ ನೌಕಾಪಡೆ ಸಾರ್ವಜನಿಕ ಕ್ಷೇತ್ರಕ್ಕೆ ಅದರ ದಾಖಲೆಗಳನ್ನು ಒದಗಿಸಿತು. ಅಂದಿನಿಂದ ಹಲವು ಚರ್ಚೆಗಳು, ಅದನ್ನೇ ಮೊದಲ ಮೈಕ್ರೊಪ್ರೊಸೆಸರ್ ಎಂದು ವಾದಿಸಿದವು. ೧೯೭೧ರ ಹೊತ್ತಿನಲ್ಲಿ ಪ್ರಕಟಗೊಂಡ ವೈಜ್ಞಾನಿಕ ಪತ್ರಿಕೆಗಳು ಮತ್ತು ಸಾಹಿತ್ಯ ಅಮೇರಿಕಾದ ನೌಕಾಪಡೆಯ F-14 Tomcat ಯುದ್ದ ವಿಮಾನದಲ್ಲಿ ಬಳಸಿದ MP944 ಡಿಜಿಟಲ್ ಪ್ರೊಸೆಸರ್‌ಅನ್ನು ಮೊದಲ ಮೈಕ್ರೊಪ್ರೊಸೆಸರ್ ಎಂಬ ಅರ್ಹತೆಯನ್ನು ನೀಡಿತು. ಎಷ್ಟೇ ಕುತೂಹಲಕರವಾಗಿದ್ದರೂ, ಇದು ಒಂದೇ ಚಿಪ್‌ನ ಪ್ರೊಸೆಸರ್ ಆಗಿರಲಿಲ್ಲ ಮತ್ತು ಅದು ಸಾಮಾನ್ಯ ಉದ್ಧೇಶಕ್ಕೆ ಆಗಿರಲಿಲ್ಲ, ಇದೊಂದು ಹೆಚ್ಚು ಕಡಿಮೆ ನೀವು ವಿಶೇಷ ಉದ್ಧೇಶದ DSP ಸ್ವರೂಪವನ್ನು ತಯಾರಿಸಲು ಬಳಸಬಹುದಾದ ಸಮನಾಂತರ ಕಟ್ಟಡದ ಗುಂಪಿನಂತಿರುವ ಒಂದು ಜೋಡಿಯಾಗಿತ್ತು. ಇದು ಇಂದಿನ ಔದ್ಯೋಗಿಕ ವಸ್ತುವಾದ DSP-ಮೈಕ್ರೊಕಂಟ್ರೋಲರ್ ವಿನ್ಯಾಸಗಳನ್ನು ಒಂದುಗೂಡಿಸುವ ಪ್ರಕ್ರಿಯೆ ೧೯೭೧ ರಲ್ಲಿ ಆರಂಭವಾಗಿದ್ದನ್ನು ಸೂಚಿಸುತ್ತದೆ. ಇದು ಇಂದಿನ ಔದ್ಯೋಗಿಕ ವಸ್ತುವಾದ DSP-ಮೈಕ್ರೊಕಂಟ್ರೋಲರ್ ವಿನ್ಯಾಸಗಳನ್ನು ಒಂದುಗೂಡಿಸುವ ಪ್ರಕ್ರಿಯ ೧೯೭೧ ರಲ್ಲಿ ಆರಂಭವಾಗಿದ್ದನ್ನು ಸೂಚಿಸುತ್ತದೆ.೧೯೬೮ರಲ್ಲಿ, ಆಗ ಯು ಎಸ್ ನೌಕಾಪಡೆಯ ಹೊಸದಾದ F-14 Tomcat ಎಂಬ ಯುದ್ಧ ವಿಮಾನದಲ್ಲಿ ಅಭಿವೃದ್ಧಿಯ ಹಂತದಲ್ಲಿದ್ದ ಎಲೆಕ್ಟ್ರೋಮೆಕಾನಿಕಲ್ ವ್ಯವಸ್ಥೆಯೊಂದಿಗೆ ಸ್ಪರ್ಧಿಸಲು ಒಂದು ಡಿಜಿಟಲ್ ಕಂಪ್ಯೂಟರನ್ನು ತಯಾರಿಸಲು ಗ್ಯಾರೆಟ್ ಐರೀಸರ್ಚ್ ಜೊತೆಗೆ ವಿನ್ಯಾಸಗಾರ ರೇ ಹಾಲ್ಟ್ ಮತ್ತು ಸ್ಟೀವ್ ಗೆಲ್ಲರ್‌ಗೆ ಆಹ್ವಾನಿಸಲಾಯಿತು. ೧೯೭೦ರ ಹೊತ್ತಿಗೆ ಅದರ ವಿನ್ಯಾಸ ಪೂರ್ತಿಯಾಯಿತು ಮತ್ತು ಒಂದು MOS ಆಧಾರಿತ ಚಿಪ್ ಜೋಡಿಯನ್ನು ಕೋರ್ CPU ನಂತೆ ಬಳಸಲಾಯಿತು. ಈ ವಿನ್ಯಾಸ ಪ್ರಮುಖವಾಗಿ (ಬಹುಶಃ ೨೦ ಪಟ್ಟು) ತುಂಬಾ ಚಿಕ್ಕದ್ದು ಮತ್ತು ಇದು ಸ್ಪರ್ಧೆಯೊಡ್ಡಿದ್ದ ತಾಂತ್ರಿಕ ವ್ಯವಸ್ಥೆಗಿಂತ ಹೆಚ್ಚು ಪಟ್ಟು ನಂಬಿಕಾರ್ಹವಾಗಿತ್ತು, ಮತ್ತು ಹಿಂದಿನ ಎಲ್ಲಾ Tomcat ಮಾದರಿಗಳಲ್ಲಿಯೂ ಬಳಸಲಾಗಿತ್ತು. ಈ ವ್ಯವಸ್ಥೆ "೨೦-ಬಿಟ್, ವಾಹಕ, ಸಮನಾಂತರ ಮಲ್ಟಿ-ಮೈಕ್ರೊಪ್ರೊಸೆಸರ್"ಅನ್ನು ಹೊಂದಿತ್ತು. ಆದರೂ, ನೌಕಾಪಡೆ ೧೯೯೭ರ ವರೆಗೆ ಇದರ ವಿನ್ಯಾಸವನ್ನು ಪ್ರಕಟಿಸಲು ತಿರಸ್ಕರಿಸುವಷ್ಟು ಈ ವ್ಯವಸ್ಥೆಯು ಆಧುನಿಕವಾಗಿತ್ತೆಂದು ನಂಬಲಾಗಿದೆ. ಇದೇ ಕಾರಣಕ್ಕೆ, CADC, ಮತ್ತು MP೯೪೪ ಚಿಪ್ ಜೋಡಿಗಳು ಈಗಲೂ ಅಪರಿಚಿತವಾಗಿಯೇ ಇವೆ.
Gilbert Hyatt
"ಮೈಕ್ರೋಕಂಟ್ರೋಲರ್" ವರ್ಣಿಸುವ, TI ಮತ್ತು Intel ಗಳನ್ನು ಸೃಷ್ಟಿಸಿದ, Gilbert Hyatt ಅವರಿಗೆ ಹಕ್ಕು ಸ್ವಾಮ್ಯವನ್ನು ನೀಡಲಾಯಿತು ನಂತರದಲ್ಲಿ ಹಕ್ಕುಸ್ವಾಮ್ಯವನ್ನು ಅನೂರ್ಜಿತಗೊಳಿಸಲಾಯಿತು.